title: Ranskan 7. panssariprikaati

text: Prikaatiin, joka on liitetty 1. divisioonaan, kuului vuonna 2016 seitsemän rykmenttiä (pataljoonaa):


title: Harry Österberg

text: Harry Viktor Österberg (9. elokuuta 1922 Helsinki – 31. joulukuuta 2011 Turku) oli suomalainen merenkulkuneuvos ja Oy Silja Line Ab:n toimitusjohtaja vuosina 1976–1985.


title: Harry Österberg

text: Österberg suoritti Helsingin yliopistossa ylemmän oikeustutkinnon vuonna 1950, ja hänelle myönnettiin varatuomarin arvo vuonna 1952. Hän toimi Suomen Laivanvarustajain Yhdistyksen sihteerinä ja lakimiehenä vuosina 1950-1964 sekä 1956-1964 ensin Merenkulun Työnahtajaliiton sihteerinä ja sitten viimeiset neljä vuotta apulaisjohtajana. Vuonna 1965 Österberg valittiin Höyrylaiva Oy Boren hallintojohtajaksi ja jo seuraavana vuonna yhtiön varatoimitusjohtajaksi. Varatoimitusjohtajana hän osallistui Oy Siljavarustamon hallituksen toimintaan ja vastasi monin tavoin Silja Linen huollosta.


title: Harry Österberg

text: Silja Linen toimitusjohtajaksi Österberg tuli vuonna 1976. Varustamo oli huonossa talouskunnossa, mutta Österbergin tervehdyttämistoimet käänsivät yhtiön tuloksen voitolliseksi jo vuonna 1976. Österbergin suunnitelmissa oli tervehdyttämisen lisäksi myös uusi investointiohjelma. Se käynnistyikin 1980-luvun alussa jolloin Helsingin linjalle valmistuivat vuonna 1981 uuden aikakauden laivat M/S Finlandia ja M/S Silvia Regina sekä Turku-Tukholma-linjalle M/S Svea (1985) ja M/S Wellamo (1986). Lisäksi Gts Finnjet siirtyi vuonna 1987 Silja Linen liikennöitäväksi. Österbergin toimitusjohtajakauden päättyessä 1985 Silja Line oli nostanut bruttoliikevaihtonsa ennätykselliseen 833 miljoonaan markkaan ja kannattavuus oli hyvä.


title: Harry Österberg

text: Östergillä oli myös lukuisia luottamustoimia, joista useimmat liittyivät merenkulkuun. Hän toimi muun muassa puheenjohtajana Oy Silja Line Ab:n hallituksessa, Suomen Varustamoyhdistyksessä ja Marina Palace Oy:ssä sekä hallituksen jäsenenä Merenkulun Työnantajaliitossa ja Suomen Merivakuutusyhdistyksessä. Hän oli myös varustamojen edustajana Vakuutusoikeudessa sekä Islannin konsuli Turussa 1966-1991. Österberg osallistui myös aktiivisesti yhteiskunnalliseen keskusteluun Suomen merenkulun tulevaisuudesta. Merenkulkuneuvoksen arvonimen hän sai vuonna 1983.


title: Harry Österberg

text: Österbergin vanhemmat olivat rautatievirkailija John Viktor Österberg ja Martha Vilhelmina o.s. Rosenqvist. Hän tapasi opiskeluvuosinaan näyttelijä Anne-Marie Hellmanin, jonka kanssa avioitui vuonna 1947. Hänen tytär on kääntäjä Janina Orlov


title: Videopelivuosi 2005

text: Videopelivuosi 2005 käsittelee vuoden 2005 aikana julkaistuja videopelejä ja videopelimaailman merkittäviä tapahtumia.


title: Videopelivuosi 2004

text: Videopelivuosi 2004 käsittelee vuoden 2004 aikana julkaistuja videopelejä ja videopelimaailman merkittäviä tapahtumia.


title: Ranskan 9. merijalkaväkiprikaati

text: 9. merijalkaväkiprikaati () on Ranskan maavoimien yhtymä, joka ylläpitää Ranskan Saksan sodan sinisen divisioonan, joka kunnostautui vuonna 1870 Bazeilles'n taistelussa, ja 9. siirtomaa jalkaväkidivisioonan ( (9 DIC) perinteitä.


title: Ranskan 9. merijalkaväkiprikaati

text: Vapaan Ranskan joukkoihin kuulunut 9. siirtomaa jalkaväkidivisioona taisteli Italiassa Elballa kesäkuussa 1944 ja se nousi maihin Provencessa 15. elokuuta. Toisen maailmansodan päätyttyä divisioona oli Indokiinassa, jossa se sijoitettiin reserviin ilman lakkautusta joulukuussa 1947.


title: Ranskan 9. merijalkaväkiprikaati

text: Divisioona aktivoitiin Bretagnessa heinäkuussa 1963, jolloin siitä muodostettiin 9. prikaati. Prikaatista muodostettiin 1. tammikuuta 1976 9. merijalkaväkidivisioona. Divisioonasta tehtiin Ranskan asevoimien uudelleen organisoinnissa 1. heinäkuuta 1999 9. merijalkaväen kevyt panssariprikaati, josta muodostettiin 1. tammikuuta 2013 9. merijalkaväkiprikaati.


title: Ranskan 9. merijalkaväkiprikaati

text: Prikaatiin, joka on liitetty 1. divisioonaan, kuului vuonna 2016 viisi rykmenttiä (pataljoonaa):


title: Luettelo Focus Home Interactiven videopeleistä

text: Tämä on luettelo Focus Home Interactive julkaisemista videopeleistä.


title: Riku Haikara

text: Riku Haikara on eurooppalaisena yhteistuotantona valmistunut animaatioelokuva. Elokuva sai maailmanensi-iltansa helmikuussa Berliinin elokuvajuhlilla Generation-kilpasarjassa. Riku Haikara tulee valkokankaille 28. huhtikuuta suomeksi dubattuna, sekä 2D- että 3D-versiona.


title: Riku Haikara

text: Riku on haikaroiden adoptoima varpuspoika, joka uskoo olevansa mahtava haikara muiden joukossa. Kun haikarayhteisö alkaa valmistella muuttoa etelään, perhe joutuu kertomaan Rikulle totuuden. Hän on varpunen, eivätkä varpuset selviä pitkästä lennosta Afrikkaan. Rohkea Riku päättää kuitenkin uhmata rajojaan ja seurata perhettään etelään. Vauhdikkaaseen seikkailuun mukaan tempautuvat omituinen Olga-pöllö mielikuvituskaverinsa Olegin kera, sekä diivaileva papukaija Kiki. Hullunkurisia sattumuksia pursuilevan matkan varrella ystävykset oppivat ymmärtämään jotain uutta ystävyydestä, perheestä ja erilaisuuden hyväksymisestä.


title: Riku Haikara

text: Riku Haikaran suomenkielisinä ääninä kuullaan Heljä Heikkinen (Riku), Tommi Korpela (isä-haikara), Antti Pääkkönen (Kiki), Rinna Paatso (Olga), Katja Aakkula (äiti-haikara) ja Alissa Kovalainen (untuvikko-Riku).


title: ROSTO

text: ROSTO on lyhenne venäjänkielisestä "Российская оборонная спортивно-техническая организация":sta, mikä tarkoittaa Venäjän puolustuksellista urheilu-teknistä organisaatiosta. ROSTO perustettiin DOSAAFin työn jatkajaksi Neuvostoliiton purkaudutumisen alettua 25. syyskuuta 1991 ja vain Venäjän federaatioon liittyvän organisaation tarpeen muodostumisen vuoksi.


title: Hemiini

text: Hemiini (CHNOFeCl) on porfyriineihin kuuluva raudan kompleksiyhdiste. Hemiini esiintyy prosteettisena ryhmänä eräissä hapettavissa entsyymeissä kuten eräissä sytokromeissa, katalaasissa ja peroksidaaseissa.


title: Hemiini

text: Huoneenlämpötilassa hemiini on hyvin tummansinistä metallinkiiltoista kiteistä ainetta. Yhdiste ei liukene veteen, mutta liukenee eräisiin orgaanisiin liuottimiin. Hemiinin rakenteessa rauta on sitoutunut protoporfyriini IX:n pyrrolirenkaiden typpiatomeihin koordinaatiosidoksilla. Näin sen rakenne muistuttaa hemin rakennetta, mutta hemistä poiketen hemiinissä rauta on hapetusluvulla +III. Tämän lisäksi rauta on myös koordinoituneena kloridiligandiin. Tämä ligandi voi korvautua hydroksidiryhmällä emästen vaikutuksesta, jolloin hemiinistä muodostuu hematiinia (CHFeNO). Hemiinin rakenteen selvitti saksalainen kemisti Hans Fischer. Hemiinillä on tärkeä merkitys eliöissä liiallisen porfyriinisynteesin estäjänä, koska se inhiboi hyvin tehokkaasti porfyriinien biosynteesissä tarvittavaa aminolevulinaattisyntaasia.


title: Hemiini

text: Hemiiniä eristetään nautojen tai sikojen veren hemoglobiinista. Hemoglobiinia käsitellään kuumentamalla hemoglobiinia etikkahapon ja natriumkloridin läsnä ollessa.


title: Hemiini

text: Koska hemiini estää aminolevulinaattisyntaasia, voidaan sitä käyttää vakavien porfyrioiden hoitoon. Eräät bakteerit kuten "Haemophilus"-suvun bakteerit vaativat kasvaakseen hemiiniä (X-tekijä). Tämän vuoksi näiden bakteerien kasvatusalustoihin lisätään verta tai hemiiniä.


title: Right Action

text: Right Action on skotlantilaisen indie rock-yhtye Franz Ferdinandin kappale, joka julkaistiin ensimmäisenä singlenä yhtyeen neljänneltä albumilta "Right Thoughts, Right Words, Right Action" 27. kesäkuuta 2013.


title: Right Action

text: Kappaleen musiikkivideon on ohjannut Jonas Odell ja se julkaistiin videopalvelu YouTubessa 7. heinäkuuta 2013.


title: Bullet (kappale)

text: Bullet on skotlantilaisen indie rock-yhtye Franz Ferdinandin kappale, joka julkaistiin neljäntenä singlenä yhtyeen neljänneltä albumilta "Right Thoughts, Right Words, Right Action" 17. tammikuuta 2014.


title: Bullet (kappale)

text: Kappaleen musiikkivideon on ohjannut Andy Knowles ja se julkaistiin videopalvelu YouTubessa 18. marraskuuta 2013.


title: Fresh Strawberries

text: Fresh Strawberries on skotlantilaisen indie rock-yhtye Franz Ferdinandin kappale, joka julkaistiin viidentenä singlenä yhtyeen neljänneltä albumilta "Right Thoughts, Right Words, Right Action" 4. huhtikuuta 2014. Singlen B-puolena on kitaristi Nick McCarthyn laulama saksankielinen kappale ”Erdbeer Mund”.


title: Fresh Strawberries

text: Kappaleen musiikkivideon on ohjannut Margarita Louca ja se julkaistiin videopalvelu YouTubessa 12. maaliskuuta 2014.


title: Stand on the Horizon

text: Stand on the Horizon on skotlantilaisen indie rock-yhtye Franz Ferdinandin kappale, joka julkaistiin kuudentena singlenä yhtyeen neljänneltä albumilta "Right Thoughts, Right Words, Right Action" 28. heinäkuuta 2014.


title: Stand on the Horizon

text: Kappaleen musiikkivideon on ohjannut Karan Kandhari ja se julkaistiin videopalvelu YouTubessa 3. elokuuta 2014.


title: Ristikko (kauppakeskus)

text: Ristikko on pienehkö kauppakeskus Helsingin Konalassa. Se rakennettiin vuonna 2009 Hartwallin entisen pullovaraston tiloihin. Kauppakeskuksessa on muun muassa K-Supermarket, Saiturinpörssi, apteekki, HopLop, Luhta outlet, muutama kampaamo ja ravintoloita.


title: Ristikko (kauppakeskus)

text: Ristikko sijaitsee aivan Vihdintien ja Kehä I:n risteyksen tuntumassa. Kauppakeskuksen yhteydessä on 340 pysäköintipaikkaa. Ristikon vierestä kulkee busseja muun muassa Helsingin keskustaan, Hakaniemeen, Länsi-Vantaalle ja Pohjois-Espooseen.


title: Ranskan 27. vuoristoprikaati

text: 27. vuoristoprikaati () on Ranskan maavoimien yhtymä, joka ylläpitää vuonna 1944 perustetun vuoristodivisioonan perinteitä. Divisioona nimettiin seuraavana vuonna 27. vuoristodivisioonaksi.


title: Ranskan 27. vuoristoprikaati

text:
Ranskan vuoristojoukot perustettiin suojaamaan Alppien aluetta vuonna 1888.
Prikaatiin, joka on liitetty 1. divisioonaan, kuului vuonna 2016 kolme rykmenttiä (pataljoonaa) ja kolme vuoristojääkäripataljoonaa:


title: Arja Makkonen

text: Arja Makkonen on suomalainen diplomaatti. Hän on ulkoasiainministeriöstä käsin kiertävän suurlähettilään tehtävässä, jonka toimialueena on Etelä-Kaukasiassa Armenia, Azerbaidžan ja Georgia. Hän on aiemmin vuodesta 2011 toiminut suurlähettiläänä Ukrainassa Kiovassa ja työskennellyt sen jälkeen vuoteen 2015 muun muassa Moskovan- ja Varsovan-edustustoissa. Sitä ennen hän on toiminut ulkomaankauppa- ja eurooppaministerin virkamiessihteerinä. Makkonen tuli ulkoasiainministeriön palvelukseen 1989.


title: Anne Lammila

text: Raija Anne Lammila (s. 6. joulukuuta 1957) on suomalainen diplomaatti. Hän on työskennellyt toukokuusta 2017 lähtien pääkonsulaatin päällikkönä Pietarissa. Sitä ennen hän oli syksystä 2015 alkaen Suomen tasa-arvosuurlähettiläs ulkoasiainministeriön Ihmisoikeuspolitiikan yksikössä, Suomen Méxicon-suurlähettiläs vuosina 2011–2015 ja edusti samalla Suomea yhdeksässä muussa maassa: Kuubassa, Haitissa, Nicaraguassa, Hondurasissa, Guatemalassa, El Salvadorissa, Costa Ricassa, Panamassa ja Belizessä.


title: Anne Lammila

text: Aiemmin hän on työskennellyt Suomen suurlähetystöissä Brasiliassa, Madridissa, Pariisissa (Unesco) ja Washingtonissa. Vuonna 2015 Meksikon kongressin edustajainhuone vihki hänet kunniatohtoriksi perusteena hänen arvokas työnsä sen hyväksi, että kaikilla lapsilla ja nuorilla olisi oikeus koulutukseen.


title: Anne Lammila

text: Anne Lammila on 1980-luvulta saakka ollut naimisissa toimittaja-kirjailija Markku Saksan kanssa.


title: Olympic Sliding Centre

text: Olympic Sliding Centre (ennen olympialaisia Alpensia Sliding Centre) on kelkkailurata Pyeongchangin kuntaosassa Daegwalnyeongissa, Gangwonin maakunnassa Etelä-Koreassa.


title: Olympic Sliding Centre

text: Olympic Sliding Centre toimi Pyeongchangin talviolympialaisten 2018 ohjas-, skeleton- ja rattikelkkailukilpailuiden kilpailupaikkana.


title: Olympic Sliding Centre

text: Olympic Sliding Centren rakennustyöt aloitettiin maaliskuussa 2014. Esiolympialaisina toimineet maailmancupkilpailut järjestettiin ohjaskelkkailussa 18.–19. helmikuuta ja skeleton- ja rattikelkkailussa 17.–19. maaliskuuta 2017.


title: Pariisin Turgenev-kirjasto

text: Pariisin Turgenev-kirjasto (, ) on julkinen venäläinen kirjasto Ranskassa Pariisissa. Kirjasto on perustettu 1875. Se on täysin riippumaton Venäjän valtiosta. Se saa pientä vuotuista avustusta Pariisin kaupungilta. Se on ensimmäinen venäjänkielinen emigranttikirjasto ja vanhin venäjänkielinen kirjasto Venäjän ulkopuolella.


title: Pariisin Turgenev-kirjasto

text: Kirjaston perusti venäjänkielisiä emigrantteja varten narodnikkeihin kuulunut German Lopatin. Ajatuksena kirjaston perustamisessa oli luoda kirjavarasto ja siihen liittyvä keskus Ranskassa olevalle vallankumoukselliselle nuorisolle. Lopatinilla ei ollut varoja kirjaston perustamiseen, joten sen rahoitti pääasiassa kirjailija Ivan Turgenev, joka silloin asui Pariisissa. Uuden kirjaston perustana oli Turgenevin oma kirjasto.


title: Pariisin Turgenev-kirjasto

text: Kirjastossa kokoontuneeseen älymystöön kuuluivat Turgenevin lisäksi esimerkisi Ilja Repin, Ivan Bunin ja Mihail Osorgin. Lenin liittyi siellä kokoontuneiden vallankumouksellisten piiriin 1907. Turgenev järjesti 15. lokakuuta 1875 matinean, jossa oli läsnä merkittäviä Pariisissa asuvia venäläisiä kulttuurin parissa työskenteleviä, kuten Repin, Vasili Polenov, Mark Antokolski sekä Venäjän suurlähettiläs Nikolai Orlov. Tilaisuudessa saatiin kokoon 2 000 frangia kirjojen ostoon ja kirjaston vuokraan. Turgenev kuoli 1883, jolloin kirjasto nimettiin hänen mukaansa.


title: Pariisin Turgenev-kirjasto

text: Talousvaikeuksista huolimatta kirjaston kokoelmat karttuivat. Vuonna 1900 kirjastossa oli 3 500 nidettä, vuonna 1913 niitä oli 17 000, vuonna 1925 niteitä oli 50 000 ja 1937 jo 100 000. Lokakuun vallankumouksen jälkeen kirjastosta tuli valkoisen emigranttikulttuurin tärkein keskus. Kirjasto sai 1937 upeat tilat 1700-luvulta peräisin olevasta talosta, Hôtel Colbert -nimisestä palatsista Rue de la Bûcheriella. Kirjastossa oli arvokkaita harvinaisuuksia, kuten Voltairen, François de La Rochefoucauldin, Nikolai Karamzinin ensipainoksia ja Iivana Julman lakikokoelma (Vasili Tatištševin kommentein).


title: Pariisin Turgenev-kirjasto

text: Kirjasto tuhoutui lähes täysin toisessa maailmansodassa. Saksalaisten saavutettua Pariisin erikoisyksikkö ERR, jota johti Alfred Rosenberg, ryhtyi toimiin kirjaston kokoelman kaappaamiseksi. Kaikki kirjat, kuvat, muotokuvat ja patsaat siirrettiin lokakuussa 1940 yli 900 laatikkoon ja vietiin Saksaan.. Siellä ne yhdistettiin Puolasta ryöstettyihin kokoelmiin, ja tarkoituksena oli, että ne myöhemmin muodostaisivat osan Rosenbergin suunnitteleman puolueen yliopiston (Hohe Schule der NSDAP) kokoelmasta. Liittoutuneiden pommitusten aikaan kokoelma siirrettiin Ratiboriin, jonne koottiin kaikkiaan runsaat kaksi miljoonaa nidettä. Vallattuaan alueen venäläiset varastivat kokoelman, ja kirjat päätyivät eri puolille Venäjää, ja osa lopulta poltettiin.


title: Pariisin Turgenev-kirjasto

text: Turgenev-kirjaston kokoelma on ennallistettu osittain, ja se avattiin uudelleen 1959 rue de Valencella. Kokoelmaan kuuluu nykyisin 60 000 kirjaa ja aikakauskirjaa.


title: Videopelivuosi 2003

text: Videopelivuosi 2003 käsittelee vuoden 2003 aikana julkaistuja videopelejä ja videopelimaailman merkittäviä tapahtumia.


title: Videopelivuosi 2002

text: Videopelivuosi 2002 käsittelee vuoden 2002 aikana julkaistuja videopelejä ja videopelimaailman merkittäviä tapahtumia.


title: Videopelivuosi 2001

text: Videopelivuosi 2001 käsittelee vuoden 2001 aikana julkaistuja videopelejä ja videopelimaailman merkittäviä tapahtumia.


title: Hiroyuki Miura

text: Hiroyuki Miura (s. 31. joulukuuta 1973 Kushiro, Hokkaidō, Japani) on japanilainen uransa päättänyt jääkiekkopuolustaja. Montreal Canadiens varasi Miuran NHL-liigaan . Hänestä tuli tällöin ensimmäinen japanilainen jääkiekkoilija, joka on varattu NHL:ään. Miura voitti urallaan seitsemän Japanin mestaruutta.


title: Kilpailubridge

text: Kilpailubridge on yleisimmin käytetty muoto bridgestä kerhopeleissä ja kilpailuissa. Se poikkeaa tavallisesta yhden pöydän bridgepelistä siten, että siinä pelataan samat jaot useassa pöydässä, joko siten että jaot kiertävät pöydästä toiseen, tai yhtä aikaa alkuperäisestä sekoitetusta jaosta kopioituna. Tällä tavoin pelattuna, jokaiset kädet ovat yhtä arvokkaita, riippumatta siitä että onko niissä paljon vai vähän pisteitä. Tällöin myös korttituurin osuus pienenee ja taidon osuus kasvaa. Kilpailubridge poikkeaa "eräbridgestä", jossa jaot jaetaan joka kerta uudestaan ja tuloksesta suurempi osa riippuu korttituurista varsinkin lyhyissä pelisessioissa.


title: Kilpailubridge

text: Korttitelineitä eli yksinkertaisia nelipaikkaisia korttilokeroita käytetään pitämään jokaisen pelaajan kortit muuttumattomina, jotta muut pöydät voivat pelata jaot samanlaisina. Lopulliset tulokset lasketaan vertailemalla keskenään niiden parien tuloksia, jotka ovat pelanneet samoilla korteilla. Tarjouslaatikoita käytetään helpottamaan tarjoamista, vähentämään laittoman tiedon välitystä partnerille ja alentamaan melutasoa. Sermejä käytetään suurissa kilpailuissa vähentämään laittoman tiedon välitystä pelaajan partnerille.


title: Kilpailubridge

text: Kilpailubridgessä pelataan usein samalla parilla koko kilpailun tai kerhoillan ajan. On kuitenkin kaksi poikkeusta: joukkuekilpailut (4-6 pelaajaa), joissa voidaan vaihtaa pelaajien pareja joukkueen sisäisesti ja henkilökohtaiset kilpailut, joissa pelaajien parit vaihtuvat jokaisen kierroksen jälkeen.


title: Kilpailubridge

text: Kilpailubridgen alkuperä perustuu kilpailuvistiin, joka on eräs tapa pelata vistiä. Kirjan "Dublicate Whist" johdannossa kirjailija kommentoi kilpailuvistin syntymistä:


title: Kilpailubridge

text: Mitchell kertoo myös Cavendishin vuonna 1857 tekemän kokeilun osoittavan kilpailuvistin vähentävän onnen osuutta tuloksesta ja erottelemaan paremmat ja huonommat pelaajat toisistaan paremmin. Cavendish toteaa:


title: Kilpailubridge

text: Ensin johtuen kömpelöistä menetelmistä korttien uudelleenjärjestelemiseksi juuri pelatuissa jaoissa, tuli ongelmia tulosten laskemisessa, sillä siirrettäessä kortteja toisiin pöytiin tapahtui helposti virheitä ja korttijärjestys muuttui. Tämä ja pelaajien tottumattomuus hidastivat peliä ja ehkä siksi kilpailuvisti ei saavuttanut suurta suosiota. Kuitenkin kilpailuvistin kehitys jatkui ja pelimenetelmät sekä erilaiset korttitelineet helpottivat pelaamista ja jakojen toisiin pöytiin siirtämistä huomattavasti niin, että 1890-luvulla kilpailujen suosio oli laajalle levinnyt. Puolestaan, koska bridge oli syrjäyttänyt vistin niin kävi myös kilpailuvistille, jonka kilpailubridge syrjäytti.


title: Sphenocoelus

text: Sphenocoelus on sukupuuttoon kuollut sorkkaeläinten suku, joka eli Pohjois-Amerikassa myöhäisellä eoseenilla.


title: Sphenocoelus

text: "Sphenocoelus" oli noin 1,2 metriä korkea hartian kohdalta ja muistutti ulkonäöltään pientä sarvetonta sarvikuonoa jolla oli erityisen pitkä kallo. Sen matalakruunuiset hampaat soveltuivat vain metsän pehmeiden lehtien pureskeluun, mikä viittaa siihen että se myös eli hyvin samaan tapaan nykyisen sarvikuonon kanssa. "Sphenocoelus" oli säilyttänyt esi-isänsä nelivarpaiset etujalat ja kolmivarpaiset takajalat sellaisina kuin ne olivat läpi koko brontoteerejen kehityslinjan. Hevosilla ja antiloopeilla tavattavia nopeaan juoksuun sopeutuneen tyypin jalkoja, supistuneilla varpailla, ei koskaan ole kehittynyt brontoteereille.


title: Luettelo televisiosarjan Salatut elämät oheismateriaaleista

text: Tämä on luettelo televisiosarjan "Salatut elämät" spin-offeista ja oheismateriaaleista.


text: "Salatuista elämistä" on tehty tähän mennessä kaksitoista sarjan omasta juonesta irrallista internetissä esitettyä minisarjaa. Sarjasta on tehty myös joulukuussa 2012 ensi-iltansa saanut elokuva, jonka jatko-osa sai ensi-iltansa joulukuussa 2014.


text: Ensimmäinen "Salatuista elämistä" tehty spin-off-sarja on nimeltään "Romeo & Rafael Desperados". Sarjassa seurattiin Romeo (es. Constantinos Mavromichalis) ja Rafael Aron (es. Sami Ristiniemi) pakomatkaa. Veljeksillä oli paljon rahaa, mutta ne hupenivat heidän joutuessaan pikkurikollisten huijaamiksi.


text: Kymmenosaisen sarjan jaksot ovat noin kolmen minuutin mittaisia. Sarja oli nähtävissä ainoastaan MTV3:n netissä. Aluksi sarja oli maksullinen, mutta kun kaikki jaksot oli julkaistu internetissä, sai sarjaa katsoa ilmaiseksi.


text: Sarja kuvattiin kesän 2008 aikana. Sen ensimmäinen osa julkaistiin 18. elokuuta 2008 eli samana päivänä, kuin "Salatut elämät" palasi kesätauolta.


text: Toinen "Salatuista elämistä" tehty spin-off-sarja on nimeltään "Lillukanvarsia". "Romeo & Rafael Desperados" -sarjan mukaisesti myös tämä sarja julkaistiin ainoastaan internetissä MTV3:n Katsomo-palvelussa. Sarja julkaistiin internetiin "Salattujen elämien" joulutauon aikana vuodenvaihteessa 2010–2011. Ensimmäinen osa julkaistiin 27. joulukuuta 2010 ja viimeinen, sarjan kymmenes osa, 7. tammikuuta 2011.


text: "Lillukanvarsia"-sarjan pääosassa ovat sarjan roolihahmot Jenni Vainio (es. Anu Palevaara) ja Cindy Rintala (es. Mia Ehrnrooth), jotka haluavat perustaa oman meikkibisneksen.


text: Kolmas "Salatuista elämistä" tehty spin-off-sarja on nimeltään "Tuuliranta". Sarja julkaistiin MTV3:n Katsomo-palvelussa "Salattujen elämien" joulutauon aikana vuodenvaihteessa 2011–2012. Sarja esitettiin kokonaisuudessaan MTV3-kanavalla 2. syyskuuta 2012.


text: Kymmenosaisen sarjan pääosissa näyttelevät Sara ja Mikko Parikka, Venla Savikuja ja Markku Pulli.


text: Neljäs "Salatuista elämistä" tehty spin-off-sarja on nimeltään "Young Man, Cash Man". Nettisarjan kaikki kaksikymmentä jaksoa julkaistiin MTV3:n Katsomo-palvelussa kesällä 2013. Sarjan pääosassa on Emil Hallbergin esittämä Onni ”Tale” Taalasmaa, joka pääsee hotellin vloggaajaksi.


text: Viides nettiin "Salatuista elämistä" tehty spin-off-sarja on nimeltään "Young Girl, Dream Girl", joka oli neljännen spin-off-sarjan tapaan 20-osainen. Se julkaistiin MTV:n Katsomo-palvelussa kesällä 2014. Sarjan päähenkilönä on Rosa Rusasen esittämä Iida Mustonen, joka joutuu ystävineen kokemaan ahdistavia tapahtumia Jannen (es. Hemmo Karja) perheen luksushuvilalla.


text: Kuudes nettiin "Salatuista elämistä" tehty spin-off-sarja on nimeltään "Satula". Sarja julkaistiin MTV:n Katsomo-palvelussa kesällä 2015. Sarjan pääosissa ovat Janne Haukkala (es. Hemmo Karja), Tale Taalasmaa (es. Emil Hallberg) sekä Aino Kaukovaara (es. Jasmin Voutilainen).


text: Sarjassa Ulla (es. Maija-Liisa Peuhu) on lähettänyt Jannen ja Talen auttamaan serkkuaan Ulpua (es. Maija-Liisa Peuhu) pieneen maalaiskylään. Retken alussa joku kuitenkin yrittää vahingoittaa heitä. Maalaiskylässä he tapaavat outojen asukkaiden lisäksi myös Aino Kaukovaaran.


text: "Salatut elämät" -sarjan seitsemäs spin-off-sarja on nimeltään "Bikineitä ja timantteja". Sarja julkaistiin MTV:n Katsomo-palvelussa kesällä 2016. Sarjan pääosissa ovat Alissa Nikkinen (es. Johanna Puhakka), Sanni Taalasmaa (es. Kerttu Rissanen) sekä Iida Mustonen (es. Pinja Kanon). Kuusitoista sarjan fania valittiin kuvaamaan sarjan kuvauksista materiaalia "Salattujen elämien" YouTube-kanavalle.


text: "Salattujen elämien" kahdeksas spin-off, nimeltään "Pihlajakadun tuhmat tädit", sai lopulta myös kaksi jatko-osaa oltuaan todella suosittu. Sarjan pääosissa ovat Linda Eerikäinen (es. Monika Lindeman), Monica Mustavaara (es. Irina Vartia), Eva Tamminen (es. Tiia Elg) sekä Camilla Mustavaara (es. Nora Rinne). Sarjassa naisnelikko viettää Lindan polttareita ja joutuvat seuraavana päivänä kertaamaan yhdessä edellisillan tapahtumia. Tämä spin-off-sarja sisälsi neljä jaksoa, jotka kaikki kestivät hieman yli 20 minuuttia. Jaksot julkaistiin Katsomossa 29. marraskuuta 2016. Tammikuussa 2017 uutisoitiin, että sarja tulee saamaan jatkoa kesällä 2017. Toisen kauden nimi on "Pihlajakadun tuhmat tädit - Vaatteet pois" ja tähänkin kauteen sisältyi neljä noin 20 minuutin mittaista jaksoa. Kauden jaksot julkaistiin Katsomossa 8. kesäkuuta 2017 ja kausi sai jo ensimmäisen viikon aikana yli miljoona katselukertaa, mikä ylitti ensimmäisen kauden ennätyksen. Jo ennen sarjan toisen kauden julkaisua paljastettiin, että sarjasta on suunnitteilla myös kolmas kausi nimeltä "Pihlajakadun tuhmat tädit - Syntiset", joka julkaistiin MTV Katsomossa 23. marraskuuta 2017.


text: "Salattujen elämien" yhdeksäs spin-off, "Kämppä tyhjänä", on kahden viisiosaisen kauden mittainen kokonaisuus, jonka ensimmäinen tuotantokausi julkaistiin MTV Katsomossa 24. toukokuuta 2018. Toinen tuotantokausi julkaistiin 16. elokuuta 2018. Sarja seuraa Pihlajakadun nuorten, Violan, Benjaminin, Nellan ja Severin kouluelämää sekä kotibileiden järjestämistä. Kausien jaksot ovat noin 10 minuutin mittaisia eli yhteensä yhdellä kaudella on materiaalia noin 50 minuuttia.


text: Kesällä 2018 esitettiin MTV3-kanavalla "Pihlajasatu"-niminen järjestyksessään kymmenes spin-off, jota esitettiin ensisijaisesti televisiosarjana MTV3-kanavalla. Se on kymmenosainen sarja, jossa nähtiin sarjan nykyisten hahmojen lisäksi useita sarjasta poistuneita hahmoja, kuten Jenni Vainio, Salla Laitela, Markus Ekholm, Ossi Puolakka sekä Miia Laitela. "Pihlajasatu" on tarina siitä, mitä olisi tapahtunut, jos asiat olisivat menneet toisin kuin runkosarjassa. Esimerkki sarjan juonikuvion muutoksista on se, että runkosarjassa menehtyneet Jenni ja Miia ovat sarjassa elossa. Ensimmäiset neljä jaksoa kertovat Aki Nikkisen tarinasta, mikäli se olisi mennyt toisin kuin runkosarjassa. Seuraavien neljän jakson päähenkilönä on Ismo Laitela ja kahdessa viimeisessä jaksossa päähenkilönä on Kari Taalasmaa. Sarjan vastaava tuottaja Marko Äijö on vahvistanut, että sarja saa jatkoa.


text: "Salattujen elämien" yhdestoista spin-off on viisiosainen halloween-teemainen "Pahainpäivä"-nettisarja, joka julkaistiin MTV Katsomossa 24. lokakuuta 2018. Sarjan pääosissa ovat jälleen Pihlajakadun nuoret Viola, Benjamin, Nella ja Severi. Heidän lisäkseen sarjassa nähdään runkosarjan nykyisistä hahmoista Kalle Laitela, Sanni Taalasmaa ja Pietari Haukkala sekä "Kämppä tyhjänä"-spin-offista tuttu nuorten luokkakaveri Jonne.


text: Soppatykkimiehet on kahdestoista spin-off, joka on viisiosainen, ja se julkaistiin mtv-suoratoistopalvelussa 22. joulukuuta 2018. Televisiossa sarja esitettiin yhtenä kokonaisuutena MTV3-kanavalla 7. tammikuuta 2019. Pääosissa nähdään Hemmo Karja ja Emil Hallberg.


text: MTV3 ilmoitti huhtikuussa 2012, että "Salatut elämät" -sarjaan perustuva kauhuelokuva on tuotannossa. Työnimellä "Ei maata näkyvissä" aiemmin tunnetun "Nightmare – painajainen merellä" -elokuvan ovat käsikirjoittaneet Tiina Tanskanen ja Teemu Salonen, ja sen ohjasi Marko Äijö. Elokuva kuvattiin kesäkuussa 2012, ja sen ensi-ilta oli 5. joulukuuta 2012.


text: Elokuvan pääosaa näyttelee Sara Parikka, ja muissa rooleissa nähdään Mikko Parikka, Venla Savikuja, Markku Pulli, Tero Tiittanen, Sara Lohiniva, Patrik Borodavkin, Sampsa Tuomala sekä Karoliina Blackburn. Elokuvassa Parikan esittämä Peppi joutuu kohtaamaan laivamatkalla menneisyytensä haamuja, jotka liittyvät huumekuolemaan, jossa Peppi oli osallisena.


text: Elokuva sai innoituksensa "Salattujen elämien" spin-off-sarjasta "Tuuliranta". MTV3:n mukaan "Salatut elämät" -aiheinen elokuva oli ollut jo pidemmän aikaa suunnitteilla, mutta sopivaa konseptia elokuvalle ei aiemmin keksitty. Elokuvan kokonaisbudjetti oli noin puoli miljoonaa euroa, ja Suomen elokuvasäätiö kattaa siitä 200 000 euroa. Elokuva on pääasiassa nuorille suunnattu, ja se on kielletty alle 12-vuotiailta.


text: Toinen sarjaan perustuva elokuva on nimeltään "Nightmare 2 – Painajainen jatkuu". Elokuva kuvattiin kesällä 2014 ja se sai ensi-iltansa 3. joulukuuta 2014. Elokuvassa sen henkilöhahmot joutuvat eristyksiin saarelle. Elokuvan pääosissa näyttelevät Sara Parikka, Tero Tiittanen, Mikko Parikka, Hemmo Karja, Emil Hallberg sekä Tommi Taurula.


text: Salatuilla elämillä on oma YouTube-kanava. Pääosassa siitä vastaavat Rea Dominicy, Eeva Helenius, Susanna Jyllinmaa ja Tommi Sipilä. Näiden sarjojen lisäksi kanavalla julkaistaan videoita esimerkiksi kulissien takaa.


text: "Loma-Stadi" on ensimmäinen YouTube-sarja, jonka "Salatut elämät" julkaisi viralliselle YouTube-kanavalleen. Se on Tero Tiittasen ja Janne Saarisen, jotka näyttelevät sarjassa hahmoja Sergei Kuula ja Anton Helenius, tähdittämä Helsingin nähtävyyksiä ja lomakohteita esittelevä sarja. Sarjan ensimmäinen jakso julkaistiin YouTubeen 26. kesäkuuta 2017 ja siitä eteenpäin jaksoja julkaistiin maanantaisin kello 11.30 elokuun 14. päivään saakka.


text: "Kesälaitumilla" on Irina Vartian tähdittämä kolmiosainen YouTube-sarja, jossa hän esittelee vapaa-ajan harrastustaan ratsastamista. Sarjasta ilmestyi kerran viikossa uusi jakso. Sarjassa vierailevana tähtenä nähtiin Esko Kovero.


text: "Mikko feat." on "Salatuissa elämissä" Jiri Viitamäkeä näyttelevän Mikko Parikan tähdittämä YouTube-sarja, jossa hän kokeilee kollegoidensa opastuksella uusia taitoja. Sarjan ensimmäisessä jaksossa vierailevana tähtenä nähtiin Parikalle seiväshyppyä opettava Miikka Wallin, joka esittää sarjassa Pietari Haukkalaa. Toisessa jaksossa Benjamin Taalasmaata näyttelevä Aaron Bojang tutustuttaa Mikon parkouriin. Sarjan kolmannessa jaksossa viulunsoittoa harrastanut Sanni Taalasmaan näyttelijä Kerttu Rissanen opetti Mikolle viulunsoiton alkeita. Sofia Arasola, joka näyttelee sarjassa hahmoa nimeltä Lola Vinberg, vieraili neljännessä jaksossa opettaen Parikalle tankotanssia. Viidennen jakson vieraana nähtiin "Salattujen elämien" maskeeraajana työskentelevä Jane Koski, joka ensi näytti Mikolle, miten hän tekee Nora Rinteelle tämän hahmon Camilla Mustavaaran meikin. Sitten Mikko sai tehdä perässä Noralle samaisen meikin. Maaliskuussa 2018 sarjaan haettiin "Salattujen elämien" fania seuraavan "Mikko feat."-jakson vierailijaksi. Samaisen vuoden toukokuussa julkaistiin jakso, jossa Salkkarit-fani Julia Puustinen opettaa Parikalle ringetteä.


text: "Café Sara" on Sara Parikan, joka näyttelee Salkkareissa hahmoa nimeltä Peppi Puolakka, tähdittämä YouTube-sarja, jossa hän keskustelee kahvittelun merkeissä julkisuudesta tuttujen henkilöiden kanssa ja kyselee heiltä kysymyksiä liittyen heidän uraansa sekä Salkkareihin. Osa kysymyksistä on sarjan fanien lähettämiä. Sarjan kaksi ensimmäistä jaksoa julkaistiin syksyllä 2017. Ensimmäinen jakso, jossa vierailijana nähtiin laulaja Suvi Teräsniska, julkaistiin 16. lokakuuta 2017. Sarjan toisessa jaksossa vieraili Idols-kilpailusta tunnetuksi tullut Diandra. Helmikuussa 2018 kuvattiin uusi jakso, jonka vieraana nähdään sarjassa Lari Väänästä näytellyt Ronny Roslöf. Jakso julkaistiin kuitenkin vasta syksyllä 2018, kun Roslöfin esittämä Lari oli palannut sarjaan. Ennen sitä, keväällä 2018 julkaistiin jakso, jossa vierailijana nähtiin Venla Saartamo, joka näytteli sarjan alkuaikoina Miia Laitelaa.


text: "Hääkimara" on kesä- ja heinäkuussa 2018 esitetty YouTube-sarja, jossa Camilla Mustavaaran näyttelijä Nora Rinne ja Aki Nikkisen näyttelijä Sami Uotila ruotivat "Salatuissa elämissä" esitettyjä hääkohtauksia kautta aikojen. Sarjassa nähtiin miltei kaikki sarjan historiassa esitetyt häät, esimerkiksi Hanna ja Jukka Salinin häät, Elina Taalasmaan ja Markus Ekholmin häät, Camillan ja Ken Ojalan häät, Paula ja Lasse Sievisen häät sekä Jenni Vainion ja Ossi Puolakan häät.


text: "Manse - Saran ja Kertun kesäretki" on Sara Parikan ja Kerttu Rissasen tähdittämä YouTube-sarja, jonka ensimmäinen osa julkaistiin "Salattujen elämien" virallisella YouTube-kanavalla 2. heinäkuuta 2018. Sarjassa tutustutaan "Loma-Stadi"-sarjan tavoin kaupungin nähtävyyksiin ja lomakohteisiin, mutta tässä sarjassa esitellään Helsingin sijaan Tampereen nähtävyyksiä. Sarjassa vierailivat myös Salatut elämät-sarjasta tutut näyttelijät Esko Kovero, Miikka Wallin ja Eva Adamson.


text: "IsmoTube" on Ismon valintaan sijoittuva Ismo Laitelan, jota näyttelee Esko Kovero, ja tämän Olli-nimisen kauppa-apulaisen YouTube-sarja, jonka ensimmäinen jakso julkaistiin 27. elokuuta 2018. Kyseisessä jaksossa Olli kuvasi salaa videon Ismosta, joka alkujärkytyksensä jälkeen yrittää saada uusia asiakkaita kauppaansa tekemällä YouTube-videoita.


text: "Yötön yö" on kolmiosainen sarja, jossa selvitetään, miten Miikka Wallinin esittämän Pietari Haukkalan matka päätyi metsästä heräämiseen. Illan oli tarkoitus olla "normaali koti-ilta". Sarjan ensimmäinen jakso julkaistiin 3. syyskuuta 2018 ja sen käsikirjoitus on tehty kesän 2018 aikana järjestetyn kirjoituskilpailun perusteella.


text: "Bloopers" on videosarja, jonka jaksoissa nähdään koosteita epäonnistuneista otoista runkosarjassa. Lisäksi muita "Bloopers"-videoita on julkaistu "Pihlajakadun tuhmat tädit"- ja "Kämppä tyhjänä"-spin-off-sarjojen kuvauksista.


text: "Viikon kurkistus" on perjantaisin kello 20 julkaistava vajaan minuutin mittainen kooste paljastuksista seuraavaan viikkoon. Yleensä videossa näytetään pätkiä, jotka jäävät epäselväksi videon katsomisen perusteella tai vaikuttavat seuraavan viikkoon merkittävästi. Videossa on yleensä 4-6 pätkää.


text: The Look on YouTube-sarja, jossa tutustutaan hahmojen puvustukseen ja maskeeraukseen. Sarjan ensimmäisessä jaksossa esiteltiin Alissa Nikkisen tyyliä, toisessa jaksossa Aki Nikkisen tyyliä, kolmannessa jaksossa Monica Mustavaaran tyyliä, neljännessä jaksossa Peppi Puolakan tyyliä ja viidennessä jaksossa sekä Aaro Vaalanteen että Benjamin Taalasmaan tyyliä.


text: Sarjan henkilöistä kertovia kirjoja on julkaistu yhteensä 15 kappaletta. Yleensä kirjoissa tapahtuu jotain sellaista mitä televisiossa ei näytetä, esimerkiksi kerrotaan henkilön elämästä ennen muuttoa Pihlajakadulle. Romaanit ovat pääosin nuorille suunnattuja, ja niiden käsittelemät ihmiset kuuluvat sarjan nuorisoon.


text: Romaanien lisäksi on julkaistu keittokirja, jossa kerrotaan sarjan pääosissa esiintyvien hahmojen lempireseptejä sekä sarjan teosta kertova päiväkirjan muotoon kirjoitettu kirja. Elokuussa 2009 julkaistiin Aki Ryynäsen kirjoittama kirja, jossa kerrotaan näyttelijä Sara Säkkisen valitsemisesta roolihahmonsa Peppi Puolakan rooliin ja näyttelemisestä sarjassa.


text: Sarjaa aloitettiin julkaisemaan loppuvuodesta 2011 40–50 jakson DVD-bokseissa. Neljä ensimmäistä boksia sisälsi jaksot 1–180, jotka olivat esitetty alun perin vuonna 1999. Toukokuusta 2013 lähtien DVD:illä on julkaistu jaksoja, jotka ovat esitetty televisiossa vuodesta 2009 alkaen, koska sarjan alkupään jaksojen DVD-julkaisu ei ole saanut kaikkien tarvittavien osapuolten hyväksyntää.


text: Julkaisut eivät sisällä lisämateriaalia, poikkeuksena viidennen boksin erikoisjulkaisu, joka sisälsi 56 minuuttia kestävän koostevideon ”Paula & Lasse Forever”, jossa on materiaalia vuosilta 2004–2009.


text: Helmikuussa 2014 DVD:llä julkaistiin kaikki siihen mennessä julkaistut neljä spin-off -sarjaa.


text: Sarjasta on tehty myös Tacticin lanseeraama lautapeli vuonna 2009, jossa pelaajan tulee tietää mahdollisimman paljon sarjan hahmoista ja tapahtumista.


title: Carlos Carvalhal

text: Carlos Carvalhal (s. 4. joulukuuta 1965) on portugalilainen jalkapallovalmentaja ja entinen keskuspuolustaja.


title: Carlos Carvalhal

text: Carvalhal aloitti pelaajauransa SC Bragan juniorijoukkueessa ja nousi edustusmiehistöön kaudella 1983/84. Hän ei kuitenkaan onnistunut vakiinnuttamaan paikkaansa seuran paidassa, vaan siirtyi kaudeksi 1985/86 GD Chavesiin. Uudessa seurassa tuli vastuuta ja Carvalhalin näytöt vakuuttivat Bragan, johon hän palasi kauden jälkeen. Uusi yritys nosti Carvalhalin pelaavaan kokoonpanoon ja kahden hyvän Braga-kauden jälkeen hän haki uralleen nostetta suurseura FC Portosta, jossa jäi kuitenkin vähälle peliajalle. Epäonnistuneen Porto-pestin jälkeen Carvalhal edusti vielä useita portugalilaisseuroja, kunnes lopetti uransa puolustajana SC Espinhossa vuonna 1999.


title: Carlos Carvalhal

text: Valmennusuransa Carvalhal aloitti Espinhossa, jota luotsasi kauden 1998/99 Portugalin 1. divisioonassa. Hän sai potkut seurasta marraskuussa 1999. Hän valmensi alasarjoissa, kunnes nousi joulukuussa 2000 Liga Sagresissa pelanneen CD Avesin päävalmentajaksi. Seura putosi kauden jälkeen liigasta ja Carvalhal sai potkut. Ura jatkui maan kolmannella sarjatasolla Leixões SC:n päävalmentajana. Carvalhal luotsasi seuran sensaatiomaisesti Portugalin cupin loppuotteluun. Finaalin joukkue hävisi Sportingille, mutta finaalipaikka oikeutti divisioonajoukkueen paikkaan UEFA Cupissa kaudelle 2002/03. Kehno toinen kausi johti kuitenkin potkuihin joulukuussa 2002.


title: Carlos Carvalhal

text: Kaudella 2003/04 Carvalhal luotsasi Vitóriaa, joka nousi hänen johdollaan takaisin pääsarjatasolle. Carvalhal siirtyi kauden jälkeen CF Os Belenensesin peräsimeen. Carvalhal sai potkut seurasta lokakuussa 2005 ja valmensi tämän jälkeen kasvattajaseuraansa SC Bragaa ja SC Beira-Maria, mutta sai molemmista seuroista potkut kesken kausien.


title: Carlos Carvalhal

text: Kaudeksi 2007/08 Carvalhal palasi Vitórian päävalmentajaksi. Seura pelais hänen johdollaan vahvan kauden ja voitti Portugalin liigacupin mestaruuden kukistamalla finaalissa Sportingin. Vitória-kauden jälkeen Carvalhal valmensi lyhyen aikaa kreikkalaista Asteras Tripolisin päävalmentajana, kunnes palasi kotimaahansa CS Marítimon peräsimeen.


title: Carlos Carvalhal

text: Marraskuussa 2009 Carvalhal nousi suurseura Sportingin päävalmentajaksi. Hänen johdollaan seura sijoittui liigassa neljänneksi ja Carvalhal jätti paikkansa sopimuksensa umpeuduttua kauden jälkeen. Elokuussa 2011 ura jatkui Turkin Superliigassa Beşiktaş JK:n peräsimessä. Pesti päättyi potkuihin jo huhtikuussa 2012, kun seura oli pudonnut liigassa 20 pisteen päähän Galatasaraysta. Kaudeksi 2012/13 Carvalhal siirtyi Istanbul BB:n päävalmentajaksi.


title: Carlos Carvalhal

text: Kesällä 2015 Carvalhal palasi valmennustehtäviin Englannin Mestaruussarjassa pelaavan Sheffield Wednesdayn päävalmentajana. Debyyttikaudellaan Carvalhal piiskasi vuosia alamaissa olleen seuran Mestaruussarjassa kuudenneksi. Sijoitus oli seuran paras sitten viimeisimmän Valioliiga-kauden 1999/2000. Nousu Valioliigaan kariutui nousukarsintatappioon Hull Citylle.


title: Carlos Carvalhal

text: Joulukuun lopussa 2017 Carvalhal siirtyi Mestaruussarjan keskikastissa majailleen Wednesdayn peräsimestä Valioliigan jumboksi vajonneen Swansea Cityn päävalmentajaksi. Carvalhalin johdolla Swansea piristyi vuoden vaihduttua ja joukkue hävisi vain kaksi kahdeksasta ensimmäisestä ottelustaan uuden valmentajan alaisuudessa. Swansea nousi näin taistelemaan säilymisestä Valioliigassa, kunnes vajosi maaliskuun puolivälin jälkeen voitottomien otteluiden putkeen. Swansean taistelu hyytyi neljään perättäiseen tappioon, joista viimeinen Southamptonille kärsitty 0-1 kotitappio sysäsi joukkueen putoamisviivan alapuolelle. Käytännössä Carvalhalin pitää luotsata joukkueensa päätöskierroksella yli 10 maalin voittoon Stokesta, eikä sekään välttämättä turvaa sarjapaikkaa. Putoamisen käytännössä varmistuttua kerrottiin, ettei seurajohto ole uusimassa Carvalhalin sopimusta kauden jälkeen.


title: Codex Eyckensis

text: Codex Eyckensis on 700-luvun evankeliumikirja, joka koostuu kahdesta käsikirjoituksesta, jotka olivat yhdistetty oletettavasti 1100-luvulta vuoteen 1988 asti. Codex Eyckensis on Belgian vanhin kirja. Kirjaa on pidetty ja säilytetty 700-luvulta asti paikassa, joka on nykyisen Maaseikin kunnan alueella. Kirja on oletettavasti kirjoitettu Echternachin luostarin kirjoitushuoneessa.


title: Codex Eyckensis

text: Codex Eyckensis koostuu kahden evankeliumin 133 pergamenttisivusta, joiden jokaisen koko on 244 kertaa 183 mm.


title: Codex Eyckensis

text: Ensimmäinen käsikirjoitus (koodeksi A) on epätäydellinen. Se koostuu viidestä sivusta, joista ensimmäinen on kokosivun kokoinen muotokuva envankelistasta (oletettavasti kuvaa pyhää Matteusta), ja jonka jälkeen on epätäydellinen sarja kahdeksasta kaanon-hakemistosta. Evankelistan muotokuva on tehty italialais-bysanttisella tyylillä, jolla on selviä yhtäläisyyksiä Barberinin evankeliumeihin, joita säilytetään nykyisin Vatikaanin kirjastossa (Barberini Lat. 570). Muotokuva on kehystetty anglosaksisella solmeilutyöllä, ja vastaavaa koristelua löytyy "Lindisfarnen evankeliumista".


title: Codex Eyckensis

text: Kaanon-hakemistot antavat yleiskuvan neljän evankeliumin vastaavista kohdista. Siten kaanon-hakemistot toimivat sisällysluettelona ja hakemistona helpottamaan tekstikohtien löytämistä. Käsikirjoitus A:n kaanon-hakemistot ovat koristeltu pylväin ja kaarin, neljän evankelistan symbolein ja pyhimysten muotokuvin.


title: Codex Eyckensis

text: Toinen käsikirjoitus (B-koodeksi) koostuu täydestä kahdestatoista kaanon-hakemistosta ja kaikista neljästä evankeliumitekstistä. Kaanon-hakemistot ovat koristeltu pylväin ja kaarin, apostolien kuvauksin ja evankelistojen symbolein. Evankeliumin tekstit on kirjoitettu pyöreällä insular minuscule -tyylillä, joka oli tunnusomaista englantilaisille ja irlantilaisille 600–700-lukujen käsikirjoituksille, ja jota käytettiin myös Manner-Euroopassa. Jokaisen kappaleen ensimmäisen kirjaimen ääriviivoissa on käytetty punaisia ja keltaisia pisteitä. Tekstin on kopioinut yksi kirjuri.


title: Codex Eyckensis

text: Evankeliumin teksti on Vulgatan versio, jonka on suurimmaksi osaksi kääntänyt pyhä Hieronymus (Stridonin Hieronymus, 347–420) monin lisäyksin ja vaihdoin. Evankeliumitekstien vertailtavia versioita löytyy "Book of Kells"istä (Dublin, Trinity College, ms 58), "Book of Armagh"ista (Dublin, Trinity College, ms 52) ja "Echternach Gospels"ista (Paris, Bnf, ms Lat.9389).


title: Codex Eyckensis

text: Koodeksi ajoittuu 700-luvulle, ja aluksi sitä säilytettiin entisessä Aldeneikin luostarissa, joka vihittiin käyttöön 728 eaa. Adelardin merovingien aateliset, lordi Denain ja hänen vaimonsa Grinuara perustivat luostarin tyttärilleen Harlindikselle ja Relindikselle "pienessä ja tarpeettomassa metsikössä" lähellä Meuse-jokea. Luostari sai nimen Eyke ("tammi") siellä kasvavien tammien mukaan. Myöhemmin naapurikylä Nieuw-Eyke ("uusi tammi" - nykyinen Maaseik) kasvoi ja tuli tärkeämmäksi, jolloin kylän alkuperäinen nimi muuttui Aldeneikiksi ("vanha tammi"). Pyhä Willibrord vihki Harlindiksen ensimmäiseksi abbedissaksi tälle uskonnolliselle yhteisölle. Harlindiksen poismenon jälkeen Saint-Boniface nimitti Relindis-siskon hänen seuraajakseen.


title: Codex Eyckensis

text: Codex Eyckensistä käytettiin luostarissa opiskeluun ja Kristuksen opetusten levittämiseen. Molemmat evankeliumit, jotka koostuvat nykyään Codex Eyckensiksestä, on oletettavasti pyhä Willibrord tuonut Echternachin luostarista Aldeneikiin.


title: Codex Eyckensis

text: Nämä kaksi käsikirjoitusta on yhdistetty samaan nidokseen todennäköisimmin 1100-luvun aikana.


title: Codex Eyckensis

text: Vuonna 1571 Aldeneikin luostari hylättiin. 900-luvun puolivälistä lähtien benediktiininunnat korvattiin miesrovastien kollegiolla. Uskonsodan uhan kasvaessa rovastit hakivat turvaa muurien ympäröivästä Maaseikin kaupungista. He toivat kirkkoaarteet mukanaan Aldeneikista Saint Catherinen kirkkoon – mukaan lukien Codex Eyckensiksen.


title: Codex Eyckensis

text: Satojen vuosien ajan uskottiin, että Codex Eyckensiksen oli kirjoittanut Harlindis ja Relindis, Aldeneikin ensimmäiset abbedissat, jotka myöhemmin kanonisoitiin. Heidän hagiografiansa kirjoitti paikallinen pappi 800-luvulla. Siinä mainitaan, että Harlindis ja Relindis olisivat kirjoittaneet myös kirjan, joka sisältää osia evankeliumista. Pyhien naisten pyhäinjäännösten uskonlahko tuli tärkeämmäksi 800-luvun aikana, ja he ottivat huomioon myös Codex Eyckensiksen kunnioittamisen, joka lisäsi entisestään arvostusta Harlindiksen ja Relindiksen työtä kohtaan.


title: Codex Eyckensis

text: Kuitenkin toisen käsikirjoituksen viimeiset rivit kiistattomasti kumoavat sen: "Finito volumine deposco ut quicumque ista legerint pro laboratore huius operis depraecentur" (Tämän osan valmistuttua, pyydän tämän lukijaa rukoilemaan sen "työläisen" puolesta, joka teki tämän käsikirjoituksen). Maskuliininen muoto "laborator" ("työläinen") viittaa selvästi, että käsikirjoituksen kirjoittaja oli mies.


title: Codex Eyckensis

text: Vuonna 1994 Albert Derolez (Ghentin yliopisto) ja Nancy Netzer (Boston College) tekivät käsikirjoituksille vertailevan analyysin, ja he huomasivat, että käsikirjoitus A ja käsikirjoitus B ajoittuvat samalle ajalle, ja että on hyvin mahdollista, että molemmat kirjoitettiin samassa Echternachin luostarin kirjoitushuoneessa ja että sama kirjuri on voinut kirjoittaa molemmat käsikirjoitukset.


title: Codex Eyckensis

text: Vuonna 1957 Karl Sievers, restauroija Düsseldorfista, yritti Codex Eyckensin konservointia ja restaurointia. Hän irrotti ja tuhosi 1700-luvun punaisen samenttinidoksen ja jatkoi käsikirjoituksen sivujen laminointia Mipofoliella. Mipofolie on polyvinyylikloridikalvo (PVC), joka ulkoisesti pehmennetään dioktyyliftalaatilla. Ajan myötä kalvo tuotti suolahappoa, joka hyökkäsi pergamenttia vastaan ja aiheutti kalvon kellastumista. Pergamentin läpikuultavuus ja väri vahingoittuivat, ja kalvon polymeerit saattoivat siirtyä pergamenttiin tehden siitä hauraan. Laminoinnin jälkeen Sievers sitoi koodeksin uudelleen. Uudelleen sitomisen mahdollistamiseksi hän leikkasi sivujen reunoja, jolloin osia kuvituksesta hävisi.


title: Codex Eyckensis

text: Uudessa mittavassa restaurointiyrityksessä vuosien 1987–1993 aikana Mipofolie-laminoinnin huolellisesti poisti ryhmä Belgian Royal Institute for Cultural Heritagesta johtajanaan kemisti tri Jan Wouters. Laminoinnin poiston jälkeen sivujen restaurointia varten kehitettiin innovatiivinen leafcasting-tekniikka pergamenttipaperille. Restauroinnin loppuunsaattamiseksi kaksi koodeksin olennaista käsikirjoitusta sidottiin erikseen.


title: Codex Eyckensis

text: Vanhin valokuvattu dokumentti Codex Eyckensiksesta on noin vuodelta 1916. Restauroinnin yhteydessä käsikirjoitus valokuvattiin Belgian Royal Institute for Cultural Heritagessa (KIK-IRPA). Faksimilejäljennös julkaistiin vuonna 1994.


title: Codex Eyckensis

text: Vuonna 2015 Codex Eyckensiksen digitalisoi Imaging Lab and Illuminare – Centre for the Study of Medieval Art | KU Leuven omassa paikassaan Saint Catherinen kirkossa. Tätä projektia johti prof. Lieve Watteeuw. Korkearesoluutiokuvien laittaminen internettiin tehtiin yhteistyössä LIBIS:n kanssa (KU, Leuven).


title: Codex Eyckensis

text: Codex Eyckensis huomioitiin ja suojattiin kiinteäksi kulttuuriperintökohteeksi vuonna 1986. Vuonna 2003 Codex Eyckensis huomioitiin osaksi flaamilaista mestariteosta.


title: Luettelo Nintendo 3DS -peleistä

text: Tämä on luettelo julkaistuista Nintendo 3DS -peleistä:


title: Ilkka Asteljoki

text: Ilkka Tapani Asteljoki (5. syyskuuta 1942 Helsinki – 15. maaliskuuta 2005) oli suomalainen everstiluutnantti, joka toimi muun muassa Lapin jääkäripataljoonassa ja YK-tehtävissä.


title: Ilkka Asteljoki

text: Asteljoen vanhemmat olivat poliisitarkastaja Olli Asteljoki ja Rauni Essman. Hänen puolisonsa vuodesta 1965 oli Liisa Siitonen. Heidän poikansa on everstiluutnantti Oula Asteljoki (s. 1968).


title: Ilkka Asteljoki

text: Asteljoki tuli ylioppilaaksi Kouvolan lyseosta 1962 ja suoritti Kadettikoulun 1966 ja esiupseerikurssin 1979. Hän toimi Kymen jääkäripataljoonassa opetusupseerina 1963 ja Lapin jääkäripataljoonassa opetusupseerina 1966–1968, komppanianpäällikkönä 1968–1969 ja komppanian- ja toimistopäällikkönä 1974–1976. UNTSO:n sotilastarkkailija Asteljoki oli 1973–1974, Kadettikoulun opetusupseeri 1976 ja komppanianpäällikkö UNEF II -joukko-osastossa 1976–1977. Päällystöopiston komppanianpäällikkönä ja kurssinjohtajana hän toimi 1977–1980 ja Jääkäriprikaatissa kuljetusupseerina 1980–1984 ja komppanianpäällikkönä 1984–1987 sekä pataljoonaupseerina 1987–1989. SURB/UNIFIL-joukoissa Asteljoki toimi 1989–1990, Lapin jääkäripataljoonan komentajan sijaisena 1990 ja pataljoonaupseerina 1991 sekä vielä Jääkäriprikaatin reservialiupseerikoulun johtajana 1992. Vakinaisesta palveluksesta hän erosi 1993, mutta toimi vielä sen jälkeen SMO/UNPROFOR-tehtävissä 1994–1995 ja CMO/PFP COG5-7 -tehtävissä 1996–1997.


title: Ilkka Asteljoki

text: Asteljoki ylennettiin vänrikiksi 1963, luutnantiksi 1966, yliluutnantiksi 1969, kapteeniksi 1973, majuriksi 1983 ja everstiluutnantiksi 1992.


title: Anton Andelin

text: Anton Andelin (vuoteen 1858 "Anton Juhonpoika Jussila"; 20. helmikuuta 1849 Mäntsälä – 21. tammikuuta 1911 Hanko) oli suomalainen meijeristi ja agronomi. Hän toimi suomalaisen voinvalmistuksen kehittäjänä ja pyrki 1900-luvun alussa edistämään radiaattorin käyttöönottoa Suomessa. Radiaattori oli Ruotsissa kehitetty laite, joka sekä erotti kerman maidosta että kirnusi voin. Tekniikasta kuitenkin luovuttiin laitteen suuren voimantarpeen vuoksi.


title: Anton Andelin

text: Andelin syntyi Mäntsälän Maitoisten kylän maatilalle. Hän aloitti elementaarikoulun Porvoossa 1857 ja sai tällöin ensimmäisenä suvussaan sukunimekseen Andelin. Suvusta haarautuvat 1906 alkaen suvut Anttila ja Hämeen-Anttila.


title: Anton Andelin

text: Andelin pääsi ylioppilaaksi Porvoon Borgå gymnasiumista 1870. Katkenneiden teologian opiskelujen jälkeen Helsingin yliopistolla hän valmistui agronomiksi Mustialan maatalousoppilaitokselta 1878. Vuosina 1879–1881 hän erikoistui meijerialalle Kööpenhaminan maatalousalan korkeakoulussa Landbohøjskolenissa. Hän toimi vuosina 1881–1903 Kemiön ja Salon seudun kartanoiden pehtoorina, paikallisten meijerikoulujen rehtorina sekä meijeristinä Halikossa ja Uskelassa. Vuodesta 1903 hän toimi vientivoin tarkastajana Hangon voilaboration apulaisjohtajana. Hän toimi elinaikanaan lukuisten aloittavien meijereiden neuvonantajana, alansa esitelmöitsijänä sekä meijerinäyttelyiden palkintotuomarina.


title: Anton Andelin

text: Anton Andelin oli vuodesta 1891 naimisissa oppilaansa meijerska Charlotta Wikströmin (1862–1941) kanssa. Heidän poikansa Erik Andelin (s. 1892) oli räjähdysainetekniikan kehittäjä ja Matias Andelin (s. 1893) rakennustekniikan asiantuntija.


title: Timo Vitikainen

text: Timo Antero Vitikainen (s. 21. lokakuuta 1946 Vehkalahti) on suomalainen everstiluutnantti, joka toimi Lapin jääkäripataljoonan komentajana.


title: Timo Vitikainen

text: Vitikainen syntyi palopäällikkö Olli Vitikaisen ja Hilkka Vierusalon perheeseen. Hänen puolisonsa vuodesta 1976 on Leena Kupias.


title: Timo Vitikainen

text: Vitikainen tuli ylioppilaaksi Haminan yhteisyhteislyseosta 1966 ja suoritti Kadettikoulun 1970 ja Sotakorkeakoulun 1979. Hän toimi Uudenmaan rakuunapataljoonassa opetusupseerina 1970–1974, komppanian varapäällikkönä 1974–1976 ja komppanianpäällikkönä 1976–1977. Keski-Suomen sotilasläänin esikunnassa Vitikainen oli toimistoupseeri 1979–1983, Taistelukoulussa opetusupseeri 1983–1986, Pääesikunnassa toimistoupseeri 1986–1988 ja Sotakorkeakoulussa opettaja 1988–1990. Lapin jääkäripataljoonaa hän komensi 1991–1993 ja toimi vielä sen jälkeen Maanpuolustuskorkeakoulun kurssinjohtajana vuodesta 1993 vuoteen 1995, jolloin hän erosi vakinaisesta palveluksesta.


title: Timo Vitikainen

text: Vitikainen ylennettiin vänrikiksi 1967, luutnantiksi 1970, yliluutnantiksi 1973, kapteeniksi 1977, majuriksi 1983 ja everstiluutnantiksi 1990.


title: Ateenan Riviera

text: Ateenan Riviera (, joskus myös Αττική Ριβιέρα, "Attikí Riviéra", ”Attikan Riviera”) on nimitys, jota käytetään Ateenan metropolialueen Saroninlahden puoleisesta rannikkoalueesta, jossa on lukuisia rantoja ja hotelleja. Se on suosittua virkistysaluetta ateenalaisten keskuudessa sekä suosittua turistialuetta. Alue sijaitsee noin 16 kilometriä etelään Ateenan keskustasta ja ulottuu Pireuksesta Attikan eteläkärkeen Soúnion niemelle.


title: Ateenan Riviera

text: Ateenan Rivieraan luetun rannikon kokonaispituus on noin 60 kilometriä. Siihen kuuluvat muun muassa Palaió Fáliro, Glyfáda, Voúla, Vouliagméni, Várkiza, Lagonísi, Saronída ja Anávyssos. Palaió Fálirossa on suuri Floísvoksen marina. Alueen rantoja ovat muun muassa Astéras, Loumpárda, Agía Marína, Iliópoulou, Mávro Lithári ja Edém. Alueen antiikin ajan nähtävyyksistä tunnetuin on Soúnion niemellä sijaitseva Poseidonin temppeli.


title: Ateenan Riviera

text: Rannikolle pääsee Ateenan keskustasta raitiolinjalla T5 ja Pireuksen suunnasta raitiolinjalla T3.


title: Anthoúpoli (Attika)

text: Anthoúpoli () on kaupunginosa Peristerin kaupungissa Attikassa Kreikassa.


title: Anthoúpoli (Attika)

text: Anthoúpoli, suomeksi ”Kukkakaupunki”, sijaitsee noin 1,5 kilometriä pohjoiseen Peristérin keskustasta ja noin seitsemän kilometriä luoteeseen Ateenan keskustasta. Se on saanut nimensä alueella aiemmin kasvatetuista kukista. Kaupunginosassa sijaitsee Ateenan metron asema Anthoúpoli, joka valmistui vuonna 2013.


title: Paloittain määritelty funktio

text: Paloittain määritelty funktio tarkoittaa matematiikassa funktiota, joka on määritelty eri tavoin määrittelyjoukkonsa osajoukoissa. Funktion määritteleminen paloittain on tarpeen silloin, kun yksi tietty funktio ei riitä kuvaamaan tarkasteltavaa tilannetta tai kun halutaan laajentaa funktion määrittelyjoukkoa sellaisiin joukkoihin, joissa se ei muutoin olisi mahdollista.


title: Paloittain määritelty funktio

text: Olkoon formula_1 ja formula_2 joukkoja ja joukolla formula_1 formula_4 kappaletta erillisiä osajoukkoja, formula_5, jotka osittavat joukon formula_1. Ts. formula_7 kaikilla formula_8, formula_9 kaikilla formula_10 ja formula_11. Olkoon lisäksi joukoilta formula_5 joukolle formula_2 funktiot


Paloittain määritelty funktio


title: Paloittain määritelty funktio

text: Tällöin funktio formula_15,


title: Paloittain määritelty funktio

text:
on paloittain määritelty funktio. Funktion määrittelemisessä paloittain on ehtoja, joiden tulee toteutua:
Esimerkiksi, jos määrittelyjoukosta formula_22 otetaan osajoukot formula_23, formula_24 ja formula_25, niin funktiota formula_15 ei voi määritellä paloittain joukkojen formula_27, formula_28 ja formula_29 avulla, sillä ehdot 1. ja 2. eivät toteudu (formula_28 ja formula_29 eivät ole erillisiä joukkoja ja luku 5 ei kuulu yhteenkään osajoukoista). Osajoukkoja voi olla myös äärettömän monta.


title: Paloittain määritelty funktio

text: Funktio formula_38,


title: Paloittain määritelty funktio

text: on paloittain määritelty koko reaaliakselilla ja se koostuu kolmesta eri funktiosta, jotka on määritelty omilla osaväleillään formula_40, formula_41 ja formula_42. Osa funktion graafista on esitetty viereisessä kuvassa.


title: Jättiseitikki

text: Jättiseitikki ("Cortinarius praestans") on suurikokoinen seitikki, jota tavataan muun muassa Keski-Euroopassa ja Venäjällä, Ruotsissa, jossa se on silmälläpidettävä (NT) sekä Norjassa, jossa se on katsottu vaarantuneeksi (VU), samoin kuin Unkarissa. Joskus sitä on pidetty sukkaseitikin ("C. torvus") muotona. Violettiin vivahtava ruskea lakki voi olla 15–18 cm levyinen ja lähes valkoinen jalka voi tulla 15 cm korkeaksi. Jalan alaosa on usein paksuuntunut ja suojusjätteinen. Malto on tuoreena valkoista ja haju miellyttävä. Lajia pidetään syötävänä. Suomesta lajia ei ole toistaiseksi varmuudella löytynyt tai ainakin se on jalojen lehtipuiden kuten pyökin juurisienenä äärimmäisen harvinainen.


title: P niin kuin per...

text: P niin kuin per... () on yhdysvaltalainen, Bill Burrin ja Michael Pricen luoma animoitu tilannekomediasarja, jota on julkaistu Netflixissä 18. joulukuuta 2015 lähtien. Sarjassa pääosia näyttelevät Bill Burr, Laura Dern, Justin Long, Haley Reinhart, Debi Derryberry ja Sam Rockwell.


title: P niin kuin per...

text: Sarjaa on esitetty yhden tuotantokauden (kuuden jakson) verran, ja huhtikuussa 2016 ilmoitettiin, että myös toinen tuotantokausi on tulossa.


title: Westminsterin silta

text: Westminsterin silta () on Thames-joen ylittävä silta Lontoossa Yhdistyneessä kuningaskunnassa. Silta yhdistää pohjoisella puolella olevan Westminsterin eteläpuolella olevaan Lambethin kaupunginosaan.


title: Westminsterin silta

text: Nykyinen silta on jo toinen samalla paikalla. Ensimmäinen silta valmistui 1746, mutta sitä jouduttiin korjaamaan vakausongelmien vuoksi ja avattiin liikenteelle vasta 1750. Sillan turvallisuus aiheutti kuitenkin jatkuvia huolia ja kustannuksia. Päätös kauniina pidetyn sillan uudellenrakentamisesta tehtiin 1853.


title: Westminsterin silta

text: Uuden sillan suunnittelussa pidettiin tärkeänä sen yhteensopivuutta vieressä sijaitsevan goottilaistyylisen Westminsterin palatsin kanssa. Sillan rakentaminen aloitettiin 1854 ja se avattiin liikenteelle 1862. Vuonna 1970 silta maalattiin pääosin vihreäksi, joka on viereisessä palatsissa istuvan parlamentin alahuoneen kokoussalin teemaväri. Sen vastakohta on punainen Lambethin silta, joka ylähuoneen kokoussalin teema väri.


title: Westminsterin silta

text: Westminsterin sillalla on Thamesin silloista kaikkein matalin alitus. Se kärsikin tammikuussa 2001 melkoisia vahinkoja laivan törmättyä siihen. Sillan korjaus- ja muutostyöt alkoivat vuonna 2003. Työhön sisältyi valurautaisten tukirakenteiden uusiminen ja sillan maalaus. Silta yhdistää joen länsirannalla sijaitsevan Westminsterin palatsin sen itäpuolella oleviin County Hall -rakennukseen ja London Eye -maailmanpyörään. Silta toimi Lontoon maratonin alkuvuosina juoksijoiden maalina.


title: Westminsterin silta

text: Westminsterin silta on luokiteltu poikkeuksellisen tärkeäksi rakennelmaksi. Se sijaitsee Thamesin virtausuunnassa Hungerfordin kävelysillan yläpuolella ja Lambethin sillan alapuolella.


title: Riccardo Fogli

text: Riccardo Fogli (s. 21. lokakuuta 1947 Pontedera, Italia) on italialainen kevyen musiikin laulaja. Fogli aloitti soolouransa vuonna 1973 oltuaan sitä ennen kuutisen vuotta Pooh-yhtyeen laulajana. Hän osallistui San Remon musiikkifestivaaleihin kahdeksan kertaa 1970–1990-luvuilla.


title: Riccardo Fogli

text: Toscanalaisessa Pontederan kaupungissa syntynyt Fogli aloitti muusikon uransa 1960-luvulla liittymällä Slenders-nimiseen rock-yhtyeeseen; yhtye oli perustettu 1961. Vuosina 1966–1973 hän toimi Pooh-yhtyeen laulajana, minkä jälkeen hän ryhtyi soolouralle. Foglin ensimmäinen sooloalbumi, "Ciao amore, come stai", ilmestyi 1973. Albumi menestyi heikonlaisesti. Seuraavana vuonna Fogli osallistui San Remon musiikkifestivaaleihin kappaleella "Complici". Foglin ensimmäinen menestyskappale oli 1976 julkaistu "Mondo", kappale on mukana samana vuonna julkaistulla studioalbumilla "Riccardo Fogli". Seuraavana vuonna julkaistu "Stella" menestyi niin ikään hyvin.


title: Riccardo Fogli

text: Yhteistyö Maurizio Fabrizion ja Guido Morran kanssa poiki menestyssävellyksiä 1980-luvun alussa. Vuonna 1982 Fogli voitti San Remon musiikkifestivaalit kappaleella "Storie di tutti i giorni", kappaleen kirjoittivat Maurizio Fabrizio, Riccardo Fogli ja Guido Morra. Fogli osallistui San Remon musiikkifestivaaleihin sittemmin sävelteoksilla "Sulla buona strada" (1985), "Non finisce così" (1989), "Ma quale amore" (1990), "Io ti prego di ascoltare" (1991), "In una notte così" (1992) ja "Romanzo" (1996), mutta hänen suosionsa kääntyi vähitellen laskuun. Vuonna 1983 hän otti osaa Eurovision laulukilpailuun sävelmällään "Per Lucia" ja päätyi jaetulle sijalle 11 Suomen yleisradioyhtiötä edustaneen Ami Aspelundin kanssa.


title: Riccardo Fogli

text: 2000-luvulla Riccardo Foglilta on julkaistu lähinnä kokoelma-albumeja. Studioalbumi "Ci saranno giorni migliori" ilmestyi 2005. Pooh-yhtye palasi yhteen vuonna 2016 ja kesäkuussa tallennettiin livealbumi "Pooh 50 - L'ultima notte insieme", joka julkaistiin myöhäiskesästä 2016.


title: Argentiinan ePrix

text: Argentiinan ePrix on Formula E -sarjan osakilpailu, jota on ajettu Puerto Maderon katuradalla vuosina 2015–2017.


title: Kent Ridgen metroasema

text: Kent Ridge on Singaporen Mass Rapid Transit -metrojärjestelmän asema Queenstownissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat.


title: Hakunilan kirjasto

text: Hakunilan kirjasto on osa pääkaupunkiseudun HelMet-kirjastoverkkoa ja yksi Vantaan kaupungin kirjastoverkon kymmenestä toimipisteestä.


title: Hakunilan kirjasto

text: Kirjasto toimii Hakunilanraitin varrella, noin 100 metriä Hakunilan ostoskeskuksen lounaispuolella osoitteessa Kimokuja 5, Hakunilan kirkkoa vastapäätä. Samassa rakennuksessa toimii Kimokujan päiväkoti.


title: Hari Merdeka

text: Hari Merdeka on Malesiassa vuosittain vietettävä maan itsenäisyyspäivä. Sitä juhlitaan vuosittain 31. elokuuta, Malaijan liittovaltion itsenäisyysjulistuksen vuosipäivänä. Malesian itsenäisyysjulistuksen julisti maan ensimmäinen pääministeri Tunku Abdul Rahman Kuala Lumpurin Merdeka-stadionilla.


title: Hari Merdeka

text: Merdekanpäivää juhlitaan Malesiassa paraatein ja armeijan ohimarssein. Kaupungit on koristeltu maan lipuilla ja juhlavalaistuksella. Juhlien keskuspaikkana on Kuala Lumpurin Merdekan aukio. Merdekanpäivänä juhlistetaan maan eri etnisten ryhmien yhtenäisyyttä, ja päivä on maassa yleinen vapaapäivä.


title: Hari Merdeka

text: Toinen Malesiassa vietettävä kansallinen juhla on Malesian päivä, joka on Malesian liittovaltion perustamispäivän vuosipäivä 16. syyskuuta 1963. Tuolloin Malaija, Pohjois-Borneo, Sarawak ja Singapore yhdistyivät Malesian liittovaltioksi. Myös Malesian päivä on maassa yleinen vapaapäivä.


title: Gotha Go 244

text: Gotha Go 244 oli saksalaisen Gothaer Waggonfabrikin kehittämä ja valmistama kaksimoottorinen kuljetuslentokone, joka oli moottoroitu versio yhtiön aiemmasta Go 242 -liitokoneesta. Konetyyppiä valmistettiin kaikkiaan 174 kappaletta, josta 133 oli liitokoneversiosta muunnettuja koneita. Ensimmäiset moottoroidut koneet toimitettiin Kreikkaan sijoitetuille saksalaisjoukoille maaliskuussa 1942, minkä lisäksi tyyppi palveli myös Lähi-idässä ja itärintamalla.


title: Gotha Go 244

text: Gothaer Waggonfabrikin valmistamasta Go 242 -liitokoneesta oli tullut saksalaisjoukkojen yleisin kuljetusliitokone toisen maailmansodan loppupuolella, ja tyyppiä toimitettiinkin yhteensä yli 1 500 kappaletta. Gotha lähti kehittämään liitokoneen pohjalta moottoroitua Go 244 -versiota, jossa kokeiltiin erilaisia pienitehoisia voimalaitteita, joihin kuuluivat saksalaisvalmisteisten moottorien lisäksi Neuvostoliitosta ja Ranskasta sotasaaliiksi jääneitä voimalaitteita. Sarjatuotantokoneissa käytettiin suurimmin osin ranskalaisvalmisteisia moottoreita.


title: Gotha Go 244

text: Moottoroitua Go 244:ää valmistettiin kaikkiaan 174 kappaletta, josta 133 oli Go 242B -liitokoneversiosta muunnettuja koneita. Koneet viimeisteltiin viiden liitokoneversion mukaisesti, jotka olivat Go 244B-1- ja Go 244B-2 -rahtiversiot, Go 244B-3 ja Go 244B-4 -laskuvarjohyppyversiot, sekä kaksoisohjaimin varustettu Go 244B-5 -versio. Rahtiversioista B-1:ssä oli vääntövarsi-iskunvaimentimet, kun B-2 oli varustettu öljyiskunvaimentimilla ja leveämmällä laskutelineellä.


title: Gotha Go 244

text: Ensimmäiset moottoroidut Go 244:t toimitettiin Kreikassa ja Kreetan saarelle sijoitetuille saksalaisjoukoille maaliskuussa 1942. Tämän lisäksi tyyppiä toimitettiin Lähi-idässä ja itärintaman eteläisen Neuvostoliiton alueella palvelleille yksiköille, mutta jälkimmäisellä se osoittautui alttiiksi ilmatorjunnalle ja korvattiin Junkers Ju 52/3m ja Messerschmitt Me 323 -kuljetuskoneilla.


title: Gotha Go 244

text: Konetyypistä suunniteltiin myös yksimoottorista versiota, jossa olisi käytetty nokalle asennettua Argus As 10C tai Junkers Jumo 211 -moottoria. Argus-patoputkimoottoreilla ja perinteisellä perärunkorakenteella varustettu Go 245 -versio oli myös suunnittelilla.


title: Singaporen kansallispäivä

text: Singapore juhlistaa itsenäisyyttään vuosittain kansallispäivänään 9. elokuuta. Singapore julistautui itsenäiseksi Iso-Britanniasta elokuussa 1963 ja se liittyi Malesian liittovaltioon syyskuussa 1963. Kaksi vuotta myöhemmin maa erosi Malesian liitosta, 9. elokuuta 1965.


title: Singaporen kansallispäivä

text: Singaporelaiset aloittavat juhlimisen heinäkuun lopulla ja juhlallisuuksiin kuuluu konsertteja, karnevaaleja ja muita juhlia. Juhlat huipentuvat vuotuiseen kansallispäivän paraatiin, joka pidetään Singaporen Kallangissa sijaitsevalla kansallisstadionilla. Tapahtuma on kansallisesti televisioitu.


title: Atsugi

text: Atsugi () on Japanin kaupunki Honshūn saarella Kantōn alueella Kanagawan prefektuurissa. Se sijaitsee sisämaassa prefektuurin keskiosassa Sagamijoen varrella Jokohaman länsi- ja Sagamiharan eteläpuolella. Kaupungissa on 225 132 asukasta (vuonna 2017) ja sen pinta-ala on 93,84 neliökilometriä. Atsugi on nimitetty yhdeksi Japanin erityiskaupungeista.


title: Atsugi

text: Atsugin kunta syntyi Japanin kuntalaitoksen perustamisen yhteydessä vuonna 1889. Atsugia palveleva, Tokion ja Odawaran välinen Odakyū-rautateiden Odawara-linja avattiin vuonna 1927. Kaupunki Atsugista tuli kuntaliitoksen myötä vuonna 1955, minkä jälkeen se on urbanisoitunut voimakkaasti osana Suur-Tokiota.


title: Luettelo Square Enixin julkaisemista videopeleistä

text: Tämä on luettelo Square Enixin julkaistuista peleistä:


title: The North Borders

text: The North Borders on brittiläisen muusikon Bonobon viides studioalbumi. Sen piti ilmestyä 1. huhtikuuta 2013, mutta se julkaistiinkin hieman aiemmin 21. maaliskuuta digitaalisessa muodossa kun mainoskappale albumista vuoti julkisuuteen. The North Bordersin ja sen singlejen kansikuvat loi australialainen taiteellinen johtaja ja albumeiden kansikuvien tekijä Leif Podhajsky.


title: The North Borders

text: Albumi ylsi Britannian albumilistan sijalle 34.


title: Black Sands

text: Black Sands on brittiläisen muusikon Bonobon neljäs studioalbumi. Se julkaistiin 29. maaliskuuta 2010. Albumin kansikuvassa näkyy valokuva, joka on otettu Derwentwaterissa, pohjois-Englannissa.


title: Salkkari

text: Salkkari voi tarkoittaa seuraavia:


title: Sergei Makovski

text: Sergei Konstantinovitš Makovski (1877–1962) oli venäläinen runoilija ja taidekriitikko. Hän järjesti nykytaiteen näyttelyitä.


title: Sergei Makovski

text: Makovskin isä oli tunnettu taidemaalari Konstantin Makovski. Nuoremmasta Makovskista tuli venäläisen taiteen uudistumisen johtohahmo, ja hän järjesti nykytaiteen näyttelyitä ja kirjoitti aikakauslehtiin visuaalisen taiteen, arkkitehtuurin ja runouden suuntauksista. Vuosina 1909–1917 hän toimitti ja julkaisi Pietarissa taidelehti Apollonia. Hän kirjoitti myös ikonien merkityksestä ja perusti 1914 aiheeseen liittyvän aikakausijulkaisun.


title: Sergei Makovski

text: Bolsevikkien päästyä Venäjällä valtaan hän siirtyi maanpakoon mutta kirjoitti edelleen venäjäksi runoja ja taidetta käsitteleviä artikkeleita. Hän julkaisi 1955 venäjäksi muistelmat 'Aikalaisten muotokuvia'.


title: Ranskalais-saksalainen prikaati

text: Ranskalais-saksalainen prikaati ( ja ) on Eurooppan Unionin Eurocorpsiin liitetty yhtymä, joka perustettiin 1989. Siihen kuuluu joukkoja sekä Ranskasta että Saksasta.


title: Ranskalais-saksalainen prikaati

text: Ranskan presidentti Mitterrand ja Saksan liittokansleri Kohl sopivat prikaatin perustamisesta keskinäisissä neuvotteluissa vuonna 1987. Prikaati saavutti operaatiovalmiuden 2. lokakuuta 1989, jolloin sen komentajana oli kenraali Jean-Pierre Sengeisen. Eurocorpsiin liitetyn prikaatin joukot on sijoitettu Müllheimiin, Metziin, Donaueschingeniin, Illkirch-Graffenstadeniin, Sarrebourgiin ja Immendingeniin.


title: Ranskalais-saksalainen prikaati

text: Münchenin huippukokouksessa helmikuussa 2009 sopivat Ranskan presidentti Nicolas Sarkozy ja Saksan liittokansleri Angela Merkel saksalaisen pataljoonan sijoittamisesta Illkirch-GraffenStadeniin lähelle Strasbourgia. Sopimuksen seurauksena Saksan joukot ylittäisivät Ranskan rajan ensimmäisen kerran toisen maailmansodan päättymisen jälkeen. Saksan 291. jalkaväkipataljoona aloitti siirtymisen helmikuussa 2010 ja virallinen seremonia järjestettiin joulukuussa 2010. Vuoteen 2012 saakka tukikohdassa oli tarkoitus olla 600 saksalaissotilasta.


title: Ranskalais-saksalainen prikaati

text: Ranska ilmoitti 31. lokakuuta 2013, että se lakkauttaa Donaueschingeniin sijoitetun 110. jalkaväkirykmentin vuonna 2014 ja siten vähentäisi Saksaan sijoitettuja joukkoja noin tuhannella miehellä. Tämä laskisi prikaatin kokonaisvahvuuden 4 000 mieheen. Tämän jälkeen kummallakin maalla olisi reilut 500 miestä toisen alueella.


title: Ranskalais-saksalainen prikaati

text: Ranskalais-saksalainen prikaati on kokoonpanoltaan lähinnä mekanisoitu jalkaväkiprikaati. Siihen kuuluu mekanisoitu tiedustelurykmentti, kolme jalkaväkipataljoonaa ja tykistörykmentti. Huolto-osat ja esikunta ovat yhteinen, joissa on sekä ranskalaisia että saksalaisia. Prikaatin kokoonpano pn seuraava:


title: Luettelo televisiosarjan Salatut elämät erikois- ja päätösjaksoista

text: Tämä on luettelo televisiosarjan "Salatut elämät" kausien päätösjaksoista ja muista erikoisjaksoista.


text: Hanna ilmoittaa haluavansa eron Jukasta. Hanna pakkaa jo tavaroitaan, kunnes Aleksi pyytää häntä jäämään. Hanna ja Aleksi suutelevat. Voitto yrittää erilaisten lahjojen avulla saada Elinaa takaisin itselleen tullen kuitenkin torjutuksi. Kesken Taalasmaiden ruokailun Barbaarissa, Voitto tulee jälleen paikalle. Ulla käskee Voiton häipyä, mutta mies käskee Ullan olla puuttumatta asiaan tai hän toteuttaa uhkauksensa kertoa totuuden Sepolle Ullan ja hänen salasuhteesta. Ulla päättää kertoa suhteesta itse, minkä seurauksena Seppo saa sydänkohtauksen. Jenni löytää Akin lompakosta erilaisia käyntikortteja, joissa on melkein kaikki mahdolliset ammatit. Myöhemmin kellarissa asiasta kuullut Markus tenttaa Akia ja saa tämän tunnustamaan Tyynen murhan.


text: Jenni kertoo Pertille lähtevänsä Tonin luo Frankfurtiin. Katja näkee Akin saapuvan potilaaksi Lapinlahden sairaalaan. Markus ja Laura syövät yhdessä illallista ja päätyvät suutelemaan kiihkeästi. Hanna kertoo Aleksille olevansa raskaana.


text: Lääkäri kertoo, ettei Markuksen luuydin olekaan sopiva tämän isälle, Eerikille. Markus kuitenkin kertoo, että on vielä yksi vaihtoehto: Eerikillä on toinenkin lapsi. Miia saa huimauskohtauksen ja pyörtyy Teemun käsivarsille. Sauli tapaa ensi kertaa isänsä, Tomin. Kalle esittelee Ismolle poikaystävänsä, Kuisman. Jukalle selviää, kuka Sofian isä oikeasti on, kun tämä kuulee Aleksin kutsuvan itseään Sofian isäksi.


text: Jenni on palannut Saksasta takaisin, mukanaan pieni lapsi, Niko Vainio. Markus menettää häissään tajuntansa otettuaan liikaa epäpuhdasta amfetamiinia. Karin ja Lauran salasuhde paljastuu Katjalle.


text: Jaana sytyttää Ismon talon palamaan vakuutusrahojen toivossa samaan aikaan, kun Elina työntää Camillan alas rappusista. Toni Veijalainen palaa Pihlajakadulle. Jukka kertoo Aleksille todellisen syyn, miksi autolla pahasti kolaroinut Hanna oli lähtenyt Kempeleeseen: Hanna oli aikeissa jättää Aleksin.


text: Camillan ja Kenin suhde paljastuu Elinalle, joka päättää lähteä Juhan kanssa matkalle Wieniin. Poliisi kutsuu Jennin tunnistamaan ruumiin, jonka tuntomerkit sopivat kadonneeseen Katjaan, jonka Kari kuitenkin näkee nousevan junaan. Seppo saa sydänkohtauksen kuullessaan Saulilta, ettei Elina olekaan hänen tyttärensä.


text: Ken ja Ami lähtevät pois Suomesta. Sauli miettii, miksi Heli ei halua seksiä hänen kanssaan. Toisaalla Heli suutelee Teresan kanssa. Seppo jättää Ullan, kun saa tietää, että Ullalla ja Martilla oli aikoinaan vakava suhde. Jenni pui Lauralle sydänsurujaan sillä välin, kun Oona ja Niko leikkivät Lauran makuuhuoneessa Aaron piilottamalla aseella. Laura ja Jenni menevät katsomaan, mitä lapset touhuavat. Sauli on juuri tulossa kotiin Kasperin kanssa, kun hän kuulee laukauksen ja Lauran kiljaisun.


text: Kasper muuttaa pois Pihlajakadulta. Teresa jättää Helin ja palaa yhteen ex-tyttöystävänsä Kirsin kanssa. Paula joutuu Rooman lentokentällä vaikeuksiin Romeon huumekätkön vuoksi. Seppo ja Elina huomaavat Ullan mielenterveyden järkkyvän, kun hän puhuu Yrjöstä niin kuin tämä olisi yhä hengissä. Riku yllättää parhaan ystävänsä Ossin ja äitinsä Tanjan sängystä. Siitä suuttuneena hän lähtee ajamaan humalassa autoa ja ajaa vahingossa kadulla harhailevan Ullan päälle ja kolaroi itse toisen auton kanssa.


text: Maarit kertoo Sepolle, että Sofia asuu toistaiseksi yksityisessä hoitokodissa, josta hän on kuitenkin karannut. Kari Taalasmaa palaa Pihlajakadulle ja pahoinpitelee Tuomon. Lasse huomaa vaimonsa Paulan mielen järkkyvän: Paula kuvittelee elävänsä sitä aikaa, kun Annika oli vauva ja Lasse oli töissä ulkomailla. Eeron kidnapannut Aaro sytyttää Jennin asunnon palamaan ja jättää tajuttoman Jennin sinne.


text: Noora kertoo olevansa raskaana ja Kari tajuaa, että on saattanut saada HIV-tartunnan. Paula saa kuulla, että hänen ystävänsä Tuuli on tehnyt itsemurhan. Lasselle ja Paulalle tulee riitaa ja Paula lähtee pois. Hän miltei kolaroi rekan kanssa ja pysäyttää auton metsän reunaan. Hän lähtee harhailemaan metsään, liukastuu ja lyö päänsä. Tuntematon mies kantaa hänet pois.


text: Sallan ja Ismon vihkiminen siirtyy kirkosta Kentauriin, jossa kihlapari sanoo toisilleen ”"tahdon"”. Helena menee tapaamaan Olavi Kanervaa, joka Helenan yllätykseksi paljastuukin tämän kuolleeksi luulluksi mieheksi, Igor Kuulaksi. Samaan aikaan Aaron hautakiven äärellä oleva Eero huumaa raskaana olevan Paulan, saadakseen syntymättömän lapsensa turvaan Aarolta. Kentaurissa työskentelevä sijaistarjoilija jättää vahingossa kaasuhellan päälle. Takahuoneessa Juulia murehtii riitaansa Joonatanin kanssa ja menettää kaasuvuodon seurauksena tajuntansa. Lasse tivaa Eerolta Paulan olinpaikkaa. Samaan aikaan sijaistarjoilija sytyttää kynttilän ja menee sen kanssa takahuoneeseen. Päällä oleva kaasuhella aiheuttaa Kentaurissa räjähdyksen.


text: Katariinan oven taakse ilmestyy vanhempi konstaapeli Antti Polvijärvi, joka on tullut etsimään kadonnutta siskoaan, Saraa. Jiri paljastaa Venlalle vaihtaneensa Severin isyystestin sylkinäytteen omaansa kostaakseen Lasselle. Jiri on juuri kertomassa totuutta Paulalle, kun Lasse saapuu kotiin tyytyväisenä; testin mukaan DNA:t täsmäävät. Ismo, Seppo, Helena, Sebastian, Isabella ja Leea ovat lähteneet jäälle hiihtoretkelle. Porukka on juuri lähtemässä paluumatkalle, kun vieras henkilö ajaa moottorikelkalla kovaa vauhtia suoraan Ismoa päin.


text: Peppi on pahasti velkaantunut huumerinkiä pyörittävälle Sergeille. Tukalassa tilanteessa olevan Pepin eteen pysähtyy auto, jonka kuskina oleva vanhempi mies kysyy: ”Sano hintas yhdestä yöstä”. Peppi nousee autoon. Isabellan valeraskaus on selvinnyt Helenalle ja Sebastianille, jotka käskevät Isabellaa poistumaan välittömästi heidän elämistään. Juuri kun Isabella on lähdössä matkalaukkuineen, häntä alkaa supistaa ja tietämätön oikea synnytys alkaa. Kidnapattu Katariina herää suljetusta häkistä ja huomaa, että kaltereiden takana seisoo hänen ex-miehensä Miika Mäkelä.


text: Seppo ilmiantaa Isabellan viranomaisille Marian yliajosta, ja pian poliisit saapuvat pidättämään Isabellaa. Janne yllättää Iidan Cafe Moosen vessasta tekemästä raskaustestiä. Elias ja Lari ovat tekemässä koulun ryhmätyötä, mutta Larin tehdessä lähtöä he päätyvät suutelemaan. Ismo on viettämässä romanttista iltaa Liisan kanssa, kun oven taakse ilmestyy Brasiliasta Suomeen palannut Ismon poika, Kalle. Lasse, Paula ja Joonatan ajavat takaa Annia, joka on kaapannut Severin. Takaa-ajo päättyy sillalle, jonka kohdalla Anni menettää autonsa hallinnan, ja auto syöksyy jäiseen jokeen. Lassen keskittyminen herpaantuu ja Sievisten auto törmää sillan kaiteeseen.


text: Lari ja Elias ajatuvat riitaan, jonka seurauksena Lari tunnustaa isälleen olevansa homoseksuaali. Kalle on saanut vanhaan hämeenlinnalaiseen osoitteeseensa lähetetyn kirjeen ja lähtee käymään osoitteessa. Paikan päällä kukaan ei avaa ovea, mutta Kallen palatessa takaisin Helsinkiin hän saa puhelimitse yhteyden osoitteessa asuvaan henkilöön – hänen kuolleeksi luultuun äitiinsä. Seppo on voittanut ristikkolehden arvonnasta luksusloman Havaijille. Lentokoneesta löytyvät pian myös kaapatut Sergei, Sebastian, Peppi ja Isabella. Jo pitkään Kuulan perhettä vainonnut ja kuolleeksi luultu Heiskanen on kaapannut koneen ja myrkyttänyt kuolettavasti pilotin. Helena yrittää ottaa lentokoneen haltuunsa, mutta se lähtee hallitsemattomaan syöksyyn.


text: Jutta Korhonen saapuu tapaamaan Iidaa ja paljastaa hänelle olevansa Iidan isä, Juha Korhonen. Jiri on hakemassa Pihlajakadulta sormusta, jolla on aikeissa kihlata Katariinan, kunnes hänen oven taakseen saapuu nuoruudenrakkaus Eva sekä Jirin tyttäreksi paljastuva Nella. Ulla ja Tale löytävät keittiöstään Suomeen palanneen Kari Taalasmaan. Katariina on järjestänyt hyväntekeväisyystanssiaiset salaklinikkansa tueksi, kunnes paikalle ilmaantuu Katariinaa, Sergeitä ja Monicaa uhkaillut Rönkkö. Katariina ja Rönkkö uhkaavat toisiaan aseilla. Paikalle ilmaantuu myös kolme muuta asein varustautunutta miestä, jotka avaavat tulen juhlavieraita kohti. Juhlavieraat sekä osuman saaneet Katariina ja Rönkkö jäävät saliin makaamaan, kun ampujat poistuvat paikalta.


text: Jannen isyystestin negatiivinen tulos sai Larin muistelemaan hänen ja Sannin yhteistä illanviettoa. Ilta johti yhteiseen yöhön, jonka muistettuaan Lari kysyy Sannilta suoraan onko hän Iljan isä. Iida törmää kadulla Alissaan, jota on yrittänyt vältellä. Myöhemmin Alissa saapuu majataloon tapaamaan isäänsä, Aki Nikkistä. Oliver käyttää piirustuspaperinaan Akin tekemää versiota hänen ja Helenan avioehdosta, jolla Helena on luovuttanut osuutensa majatalosta Akille. Myöhemmin paperi päätyy Sergein ja Sebastianin käsiin, ja sitä myöten Akin petos paljastuu myös Helenalle itselleen. Heikin ilmoitus muuttaa perheensä kanssa Bostoniin saa Ismon raivostumaan. Heikin henkilöllisyydestä selvyyteen päässeet Jiri, Eva, Monica, Sebastian ja Aki vannovat Heikille myös kostoa. Myöhemmin tuntemattomaksi jäävä henkilö koputtaa Heikin huoneen oveen. Myöhemmin illalla Heikki hoipertelee majatalo Amandan alakertaan ja kaatuu puukotettuna suoraan Kristiinan eteen.


text: Marianna haluaisi perustaa Sebastianin kanssa perheen, mutta vastikään Monican kanssa kihlautunut Sebastian ei siihen suostu. Elias on saanut opiskelupaikan Lontoosta ja tekee lähtöä lentokentälle. Elias ja Lari hyvästelevät, mutta Lari päättääkin estää Eliaksen lähdön. Poliisi on löytänyt kadonneen Ilja-lapsen paidan merestä ja alkaa näyttää siltä, että Ilja on kuollut. Tale on menettänyt jo toivonsa lapsen löytymisen suhteen, Sanni kuitenkin uskoo lapsensa olevan edelleen elossa. Samaan aikaan toisaalla tuntematon henkilö nostaa Iljan syliinsä. Marianna miettii vaihtoehtojaan parisuhteensa ja odottamansa lapsen suhteen. Tietämättään Sebastian lausuu ääneen totuuden Mariannan lapsen isyydestä Sebastianin ja Monican kihlajaisia viettämään tulleen naapuruston kuullen.


text: Tale on harrastanut Sannin pyynnöstä maksullista seksiä Marjutin kanssa ja potee asiasta itseinhoa. Ullan ja Gunnarin häiden vastaisena yönä Gunnar herää ja Alzheimer-oireidensa vuoksi ei tunnista itseään peilistä. Hääaamuna kukaan ei tiedä mihin Gunnar on yön aikana kadonnut. Myöhemmin sekava Gunnar astuu ulos kirkosta vastavihityn vaimonsa Alissan kanssa portailla odottavaa hääväkeä vastaan. Tämän nähdessään Ulla pyörtyy Ismon käsivarsille. Aaro ja Anton ovat juonineet Karin autokorjaamolle ansan, jossa korjattavana oleva auto putoaa telineeltä sen alla kävelevän henkilön päälle. Linda saapuu hakemaan Karia autokorjaamolta ja järkyttyy nähdessään pudonneen auton alla ruumiin. Hetkeä myöhemmin toisaalla Seppo Taalasmaa saa häntä järkyttävän puhelun Pihlajakadulta.


text: Magnus taistelee hengestään teho-osastolla. Jiri ja Monica päättävät mennä naimisiin ja muuttaa yhteen, mikäli Magnus selviää. Lola, Peppi ja Alissa viettävät iltaa Herukassa, jonka päätteeksi Peppi vie Alissan taksilla kotiin. Alissan asuntoon saavuttua Alissa pyytää Pepiltä anteeksi ja pyytää ettei vihaisi tätä. Seuraavana päivänä Alissa herää tuhkan peitossa Sergein uurna vierellään. Magnuksen tila on parantunut. Jiri ja Monica pyytävät pappia vihkimään heidät. Akin yliajajan selvittyä olevan rattijuoppo, Camilla helpottuu. Hän on lähdössä Monican ja Jirin häihin, kunnes Sanni ojentaa hänelle kasan postia. Camilla huomaa kirjeen, jonka on kirjoittanut todennäköisesti Seireeni. Majatalon ovi aukeaa, sisään kävelee aivan Camillan näköinen henkilö.


text: Ohjelmassa nähdään sarjasta poistettuja kohtauksia sekä henkilöhaastatteluja. Haastattelijana toimii sarjassa Aleksia näytellyt Tuomas Kytömäki.


text: Vapun kunniaksi julkaistu kooste pilalle menneistä kohtauksista vuosilta 1999-2001.


text: Pihlajakadun väki viettää joulua Ylläksellä. Jaksossa nähdään myös poistuneita henkilöitä, esimerkiksi Pete Latun esittämä Kalle Laitela.


text: Ken Ojala on jäänyt edellisen jakson lopussa raitiovaunun alle. Tämä erikoisjakso kertoo hengenvaaralliseen onnettomuuteen joutuneesta Kentsusta, joka taistelee jakson ajan elämän ja kuoleman välillä, kun hänet viedään sairaalaan. Tilannetta on seurannut vierestä Elina Ekholm (nyk. Taalasmaa), Kenin hyvä ystävä, jonka kanssa Ken oli aikeissa perustaa uuden kahvilan. Ken oli juuri tulossa kertomaan Elinalle hyviä uutisia ja juoksemassa tien yli, kun jäi ratikan alle. Sairaalassa hänet viedään leikkaukseen. Myöhemmin onnistuneen leikkauksen hänen sydämensä lakkaa lyömästä ja häntä joudutaan elvyttämään. Sairaalaan saapuvat myös Kenin äiti Jutta Ojala, isoveli Daniel Ojala sekä Kenin paras ystävä Ami Vainio. Jaksossa vierailee Kentsun mielikuvissa "tuonpuoleisen rajalla" näkyvä edesmennyt isosisko Madde Ojala, joka menehtyi vuosia sitten veneonnettomuudessa. Keniä houkuttelee mahdollisuus kuolla ja "jäädä Madden luo", mutta Madde saa hänet "valitsemaan" elämän. Jakson lopussa Kentsun sydän alkaa jälleen lyödä ja läheiset ovat onnellisia.


text: Kolme päivää ennen kauden 2005–2006 alkua nähdyssä erikoisjaksossa kerrottiin sarjan tekemisestä sekä nähtiin näyttelijöiden ja muiden tekijöiden haastatteluja. Juontajana toimi Annikaa sarjassa esittänyt Emmi Parviainen. Jaksossa näytettiin myös hieman uutta tunnaria sekä paljastuksia alkavasta kaudesta.


text: Seppo Taalasmaa nukahtaa sohvalleen ja näkee unen, jossa pihlajakatulaiset päättävät yhdessä esittää William Shakespearen näytelmän "Kesäyön unelma". Sepon unessa tapahtuu outoja asioita eläinhahmoisten näyttelijöiden vauhdittaessa Elinan viidakkoaiheisia juhlia.


text: "Salatut elämät 10 v" on Salattujen elämien 10-vuotisen taipaleen kunnaksi tehty juhlaohjelma, joka kuvattiin 15. joulukuuta 2008. Ohjelman kuvauksiin pääsi mukaan 82 arvonnassa voittanutta sarjan fania, jotka ovat jaksossa studioyleisönä. Jaksossa Ismo ja Seppo isännöivät talk-show’ta, jossa muistellaan menneitä. Studioemäntänä toimii Jenni. Ohjelmassa vierailee sarjasta poistuneita henkilöitä, kuten Aki Nikkinen, Camilla Mustavaara, Kalle Laitela, Ulla Taalasmaa, Jukka Salin, Maarit Salin, Aleksi Salin, Sofia Salin ja Roosa Kemppainen. Musiikista vastaa Karin ja Panun ”Pihlajakadun Big Band”. Ohjelmassa nähdään myös pätkiä vanhoista jaksoista. Ohjelman toinen osa oli viikon katsotuin ohjelma 862 000 katsojallaan.


text: Pihlajakadun asukkaat juhlivat pihalla talon satavuotisjuhlia menneitä muistellen. Lasse kosii Paulaa, mutta tämä ei onnistu ongelmitta ― Jiri suutelee Heidin kanssa parvekkeella eikä huomaa viinipulloa, joka putoaa kadulle kesken kosinnan. Tästä Lasse raivostuu ja riuhtoo Jirin alas parvekkeelta, keskelle talon asukkaita.


text: Marianna Kurki muistelee menneisyyttään tiedottomuuden rajamailla ja jaksossa selviää millaiset asiat ovat Mariannan käytöksen taustalla.


text: Linda kuulustelee Heikin murhaajiksi epäityjä, Ismoa, Jiriä, Sebastiania, Akia, Evaa, Monicaa, Helenaa ja Kristiinaa. Lindasta tuntuu, että kaikki valehtelevat.


text: Juhlajaksossa Sebastian muistelee elämäänsä ja entisiä naisystäviään terapeutin vastaanotolla ja ihmettelee, miksi hän ihastuu hulluihin naisiin.


text: Sergei kuvittelee ampuvansa Sebastianin ja joutuvansa vankilaan.


text: Erikoisjaksossa selvitetään sosiaalityöntekijä Moilasen asunnossa tapahtunutta ampumavälikohtausta ja sen seurauksia rikkoen sarjalle ominaista aikajanaa. Jakson alkaessa Kalle Laitela saapuu ilmoittamaan huolestuneille Sebastianille, Ismolle, Ullalle, Gunnarille ja Karille, että henkilö, jota hän on leikannut, on huonossa kunnossa. Tämän jälkeen nähdään tapahtumat kuusi tuntia ennen jakson alussa nähtyä kohtausta. Myöhemmin selviää ampumavälikohtauksen uhrin olleen Lari Väänänen, ja jakson lopussa nähdään, kuinka joku laskee toistaiseksi tuntemattoman henkilön haudalle ruusun, viiden viikon päästä ampumavälikohtauksesta. Haudassa oleva henkilö paljastui myöhemmissä jaksoissa lopulta Eliakseksi.


text: Jaksossa kuvataan ainoastaan Eliaksen viimeisiä kohtauksia ja tapahtumia ennen kuolemaa. Elias kiristää Mariannaa kertomaan Sebastianille, ettei olekaan raskaana. Ampumakohtauksesta toipuva Lari suunnittelee Eliaksen kosintaa. Janne ja Iida pyytävät Eliasta menemään paikkaan, jossa he tapaavat Larin kanssa. Elias katsoo onnellisena tien toisella puolella seisovaa Laria, joka on aikeessa kosia Eliasta. Hetken päästä Marianna ajaa Eliaksen yli. Lari juoksee maassa makavan ja verta yskivän Eliaksen luo. Elias kuiskii Larille korvaan viimeiset sanansa "Tahdon" ja menehtyy saamiinsa vammoihin.


text:
Jaksossa kuvataan Camillan ja Monican välirikkoa Taalasmailla – Monica oli suuttunut siitä, että yllätti Camillan ja Akin harrastamassa seksiä. Camilla paljasti maksaneensa Heikki Pohjosen murhan, jonka myötä Monica pääsi sopuun Camillan kanssa. Myöhemmin samana iltana Gunnar ja Dahlia keskustelivat salaisuuksista, joista suurimmasta heidän tyttäret eivät tulisi tietämään.
Jakson lopussa ei nähty cliffhangeria eikä näytetty tapahtumia seuraavasta jaksosta.Jakso esitetään Salattujen elämien 20-vuotisjuhlaristeilyllä ennakkoon M/S Mariellalla. Jaksossa tullaan kertomaan muun muuassa Tyyne Puustisen murhasta.


title: Odoo

text: Odoo on monipuolinen avoimen lähdekoodin yritysohjelmisto, joka koostuu erilaisista liiketoimintasovelluksista. Odoo on ihanteellinen ratkaisu Pk-yrityksille, mutta se soveltuu hyvin myös suurille yrityksille. Odoon liiketoimintasovellukset kattavat kaikki liiketoiminnan tarpeet, mukaan lukien CRM, verkkosivut, verkkokaupat, laskutus, kirjanpito, valmistus, varastonhallinta ja projektinhallinta. Kaikki liiketoimintasovellukset on integroitu saumattomasti.


title: Odoo

text:
Odoo tarjoaa kolme erilaista ratkaisua: Odoo Enterprise, Odoo Online SaaS (Software as a Service) ja Odoo Community. Enterprise-versio sisältää kaikki sovellukset ja sitä ylläpidetään itse. Enterprise-version lisenssimaksut alkavat 300 € per käyttäjä per vuosi, vähintään 5 käyttäjää. Enterprise-versiota tarjoaa Odoon viralliset kumppanit. Odoo Online SaaS -versio on pilvipalvelu.
Community-versio on täysin avointa lähdekoodia. Lähdekoodin kehitystä johtaa belgialainen Odoo S. A. Odoo on suosituin avoimen lähdekoodin ERP-järjestelmä.


title: Odoo

text: Odoo palvelinpuoli on koodattu Python ohjelmointikielellä ja käyttää Postgres -tietokantaa. Lisäksi raportit on tehty Odoo kehittämällä QWEB -kielellä (XML -pohjainen) sekä front-end puolella käytetään myös JavaScript'ia. Kehitys tapahtuu GitHubissa.


title: Odoo

text: Suomessa on 2018 heinäkuussa neljä virallista Odoo-partneria.


title: Kauhava Big Band

text: Kauhava Big Band (KBB) on Etelä-Pohjanmaan Kauhavalla toimiva big band, joka on perustettu vuonna 1988. Orkesterin kokoonpanon muodostavat viisi saksofonia, neljä pasuunaa, neljä trumpettia, piano, kitara, basso, rummut ja kaksi laulusolistia. Kauhava Big Bandin ohjelmistossa on etenkin swing-aikakauden klassikoita sekä laaja tanssimusiikkiohjelmisto. Orkesteri pitää myös erilaisia teemakonsertteja omine erikoisohjelmistoineen.


title: Kauhava Big Band

text: Kauhava Big Band ja sitä tukeva yhdistys perustettiin vuonna 1988. Se pohjautui vuonna 1985 perustettuun Kauhavan Yrittäjien orkesteriin. Molempien orkesterien johtajana toimi saksofonisti Jorma Salmela, joka teki myös useimmat sovitukset. Vuonna 1989 orkesteri osallistui Neuvostoliitossa Tallinnan Ranna Big Band -festivaaleille ja seuraavana vuonna Imatra Big Band Festival -tapahtumaan Jukka Lumpeen säveltämällä ohjelmistolla. Pian Lumme siirtyi big bandin johtajaksi Salmelan jälkeen, ja vuoden 1990 aikana julkaistiin orkesterin ensimmäinen albumi "Contemporary Jazz and Traditional Swing". Vuosina 1991 ja 2006 KBB kävi esiintymässä Yhdysvaltojen Floridassa ja vuosina 1995, 1997 ja 2011 se teki kiertueet Kanadassa.


title: Kauhava Big Band

text: KBB:n järjestämiä teemakonsertteja ovat olleet muun muassa ”Monosen unelmatangot” (2011, laulusolisteina Matti Korkiala ja Helena Taijala), ”Hopeinen kuu – Rakastettu Olavi Virta” (2015, laulusolisteina Mariam Sandhu, Susanna Erkinheimo, Matti Korkiala ja Erkki Mustikkamäki).


title: Kostume

text: Kostume on suomenkielistä pop-musiikkia soittava yhtye. Kostume on perustettu Riihimäellä vuonna 2014. Yhtyeen jäsenet ovat Kaarlo Österdahl (laulu), Karri "karrinikolas" Kiuru (kitara, percussiot, ohjelmointi) ja Aapo Näveri (rummut, perkussiot). Yhtyeen perustamiseen on vaikuttanut jäsenten lisäksi mm. entinen apulantamuusikko Tuukka Temonen.


title: Kostume

text: Kostume solmi vuonna 2016 levytys-sopimuksen 325 Media Oy:n kanssa ja julkaisi ensimmäisen singlen levy-yhtiön kautta kesäkuussa 2016. Kappale kantoi nimeä "Auringonlaskuhumala" ja se sävellettiin yhdessä suomalaisen huippusäveltäjä Axel Ehnströmin, sekä tuottaja Arto Ruotsalan kanssa.


title: Kostume

text: Bändin kakkossingle SOS julkaistiin 9. joulukuuta 2016. SOS kipusi Spotifyn listoilla korkealle, ollen parhaimmillaan Suomen Viral 50 -listan sijalla 7. Kappale keräsi nopeasti yli 100 000 kuuntelukertaa. Kappaleella vierailee helsinkiläinen artisti Rosi.


title: Glutamaatti-1-semialdehydi

text: Glutamaatti-1-semialdehydi (CHNO) on glutamiinihapon johdannaisiin kuuluva orgaaninen yhdiste, joka sisältää aldehydeille, amiineille ja karboksyylihapoille tyypilliset funktionaaliset ryhmät. Glutamaatti-1-semialdehydi esiintyy välituotteena kasveissa ja useissa bakteereissa porfyriinien kuten hemin ja klorofyllin biosynteesissä.


title: Glutamaatti-1-semialdehydi

text: Kasvit ja bakteerit muodostavat glutamaatti-1-semialdehydiä glutamiinin ja siirtäjä-RNA:n muodostamasta kompleksista. Tätä reaktiota katalysoiva entsyymi on glutamyyli-tRNA-reduktaasi, joka pelkistää aminoryhmään α-asemassa olevan karboksyylihapporyhmän aldehydiryhmäksi. Porfyriinien biosynteesin seuraavassa vaiheessa glutamaatti-1-semialdehydi isomeroidaan aminolevuliinihapoksi glutamaatti-1-semialdehydi-2,1-aminomutaasin eli glutamaatti-1-semialdehydiaminotransferaasin katalysoimana. Aminoaldehydit ovat yleensä erittäin epästabiileja ja reaktiivisia, minkä vuoksi glutamaatti-1-semialdehydin muodostuminen osana porfyriinien biosynteesiä on herättänyt epäilyksiä. Yhdisteen on myös esitetty esiintyvän soluissa stabiilimpina muotoina esimerkiksi hydraattina tai rengasrakenteisena tetrahydropyranonijohdannaisena. On myös mahdollista, että glutamyyli-t-RNA-reduktaasi ja glutamaatti-1-semialdehydi-2,1-aminomutaasi ovat entsyymikompleksi, jossa glutamaatti-1-semialdehydi siirtyy entsyymiltä toiselle hydrofobista kanavaa pitkin.


title: Glutamaatti-1-semialdehydi

text: Ensimmäisen kerran glutamaatti-1-semialdehydiä valmistettiin vuonna 1983. Sen synteesin lähtöaineena käytettiin N-karboksibentsoksiglutamiinihapon bentsyymiesteriä, joka pelkistettiin. Synteesi oli kuitenkin vaikea suorittaa ja saanto oli huono. Tehokkaampi tapa on vinyyli-γ-aminovoihapon otsonolyysi.


title: Patosilta

text:
Patosilta on Tampereella Tammerkosken ylittävä kevyen liikenteen silta, joka otettiin käyttöön vuonna 2000.
Se sijaitsee Satakunnansillan eteläpuolella keskikosken voimalapadon päällä ja yhdistää Tammerkosken ja Kyttälän kaupunginosat.


title: Patosilta

text: Kesäkuussa 2012 katosi satoja sillan kaiteisiin kiinnitettyjä ns. lemmenlukkoja. Hiukan myöhemmin selvisi, että One love -niminen taiteilijaryhmä oli pihistänyt lukot ja sulattanut ne metallikuutioksi. Pian tämän jälkeen siltaan kiinnitettiin jälleen satoja lukkoja.


title: Lamminpään siunauskappeli

text: Lamminpään siunauskappeli on Arkkitehtitoimisto Laiho, Pulkkinen & Raunion suunnittelema kappeli Lamminpään hautausmaalla Tampereen Lamminpäässä. Kappelin yhteydessä on krematorio.


title: Wisaksil Wangek

text: Wisaksil Wangek (s. 8. joulukuuta 1986 Si Sa Ket, Thaimaa) on thaimaalainen ylemmän kärpässarjan nyrkkeilijä ja painoluokan WBC liiton hallitseva maailmanmestari.


title: Wisaksil Wangek

text: Wangek ryhtyi ammattinyrkkeilijäksi vuonna 2009. Uran alku ei ollut lupaava sillä Wangek hävisi ensimmäisen nyrkkeilyottelunsa Akira Yaegashille teknisellä tyrmäyksellä kolmannessa erässä. Ura ei jatkunut lupaavasti Wangekin hävitessä uransa viidestä ensimmäisestä ottelusta kolme ja yksi päättyi tasatulokseen. Vuonna 2013 Wangek kohosi WBC liiton maailmanmestariksi voittamalla Yota Saton kahdeksannessa erässä tuomarin keskeyttäessä ottelun. Wangek menetti WBC liiton mestaruuden vuonna 2014 hävitessään kamppailun teknisellä päätöksellä kahdeksannessa erässä. Ottelussa Wangekin ja Carlos Cuadrasin päät olivat osuneet yhteen. Päiden törmäys oli aiheuttanut Cuadrasille haavan, jonka vuoksi tämä ei kyennyt jatkamaan ottelua ja Wangek tuomittiin häviäjäksi tuomarien pisteiden perusteella.


title: Wisaksil Wangek

text: Vuonna 2015 Wangek voitti WBC liiton haastajaottelussa Jose Salgadon. Vuonna 2017 Wangek voitti Roman Gonzalezin enemmistöpäätöksellä kaksitoistaeräisessä ottelussa ja kohosi WBC liiton mestariksi toisen kerran urallaan.


title: Ranskan 19. pioneerirykmentti

text: 19. pioneerirykmentti () on Ranskan maavoimien 1. divisioonaan kuuluva pioneerirykmentti.


title: Ranskan 19. pioneerirykmentti

text:
Rykmentti on perustettu 1935 ja se kunniottaa afrikkalaisten pioneerien perinteitä. Toisessa maailmansodassa rykmentti osallistui Tunisian, Italian, Ranskan ja Saksan alueilla käytyihin taisteluihin. Sotien jälkeen se osallistui 1949–1954 Indokiinassa ja 1952–1962 Algeriassa käytyihin sotatoimiin. Vuonna 1964 rykmentti sijoitettiin Besançoniin, mistä käsin se on ottanut osaa entisen Jugoslavian alueella, Kosovossa, Libyassa, Norsunluurannikolla ja Afganistanissa käytyihin sotiin.
Rykmenttiin kuuluu kaikkiaan kymmenen komppaniaa, joissa palvelee noin 1 500 sotilasta. Sen kalustona ovat VAB, EBG, EFA, EGAME, EGRAP ja erilaiset kuljetusvälineet.


title: Neimongosaurus

text: Neimongosaurus on sukupuuttoon kuollut teropodidinosaurusten suku, joka eli liitukauden lopulla, noin 72–68 miljoonaa vuotta sitten campania-vaiheelta Maastricht-vaiheelle, Aasiassa. Suku tunnetaan kahdesta osittaisesta luurangosta, joista toisesta on säilynyt suurin osa selkärangasta ja lähes kaikki raajojen luut. Kallosta tunnetaan vain osa, sisältäen aivokopan. "Alectrosaurukseksi" nimetty vuonna 1920 samalta alueelta löydetty merkillisestä kädestä ja kynsiluista koostuva löytö, saattaa kuulua "Neimongosaurukselle" ja antaa valoa puuttuville käsiluille.


title: Neimongosaurus

text: "Neimongosauruksen" pitkä kaula ja lyhyt häntä, samoin kuin selkärangan ilmatilat ja hartialihasten asetelma, viittaavat siihen että nämä eläimet olivat läheistä sukua oviraptoreille. Ikävä kyllä käsiluut puuttuvat eikä niitä siksi voida vertailla lopun ryhmän kanssa. Leuka on syvä ja selvästi alaspäin kääntynyt, ja oli varustettu leveällä nokalla. Hampaat olivat hyvin samankaltaiset kuin joillakin linnunlantioisilla, osoittaen kasviravintoa. Pituutta "Neimongosauruksella" oli 2,3 metriä.


title: Neimongosaurus

text: Kladogrammi Lindsay Zannon (2010) mukaan:


title: Haw Par Villan metroasema

text: Haw Par Villa on Singaporen Mass Rapid Transit -metrojärjestelmän asema Queenstownissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat.


title: Ilosia aikoja, Mielensäpahoittaja

text: Ilosia aikoja, Mielensäpahoittaja on vuonna 2018 ensi-iltansa saanut Tiina Lymin ohjaama elokuva. Se perustuu Tuomas Kyrön samannimiseen romaaniin vuodelta 2014. Elokuvan ovat käsikirjoittaneet Tiina Lymi, Tuomas Kyrö ja Juha Lehtola. Mielensäpahoittajana nähdään Heikki Kinnunen edellisessä elokuvassa pääroolin tehneen Antti Litjan sairastuttua.


title: Ilosia aikoja, Mielensäpahoittaja

text: Elokuva sai viisi Jussi-ehdokkuutta parhaasta elokuvasta, ohjauksesta, miespääosasta (Kinnunen), naissivuosasta (Karhu) ja käsikirjoituksesta.


title: Ilosia aikoja, Mielensäpahoittaja

text: Episodin Jesse Raatikainen antoi elokuvalle neljä tähteä viidestä ja sanoi elokuvan olevan parempi kuin edeltäjänsä. Hän sanoo arvostelussaan, että ”Lymin ohjauksessa tarinan ja elokuvan jalat pysyvät maassa. Elokuva on kohteensa kokoinen ja näköinen, kotoisan kahvin ja pullan tuoksuinen yrittämättä olla mitään suurempaa ja kansainvälistä. Se lienee "Ilosia aikoja, Mielensäpahoittajan" vahvuus: se luottaa hahmoon ja käsikirjoitukseen. Ohjaajan ja koko työryhmän huumori sekä kekseliäs ja hauska dialogi osuvat lähes poikkeuksetta iskulleen nauruhermoon, ja muutenkin elokuvan rytmitys toimii.”


title: Ilosia aikoja, Mielensäpahoittaja

text: Myös Suomen Kuvalehden Kalle Kinnunen antoi elokuvalle neljä tähteä viidestä ja kuvaili elokuvaa edeltäjäänsä rennommaksi ja paremmaksi. Kinnunen sanoi elokuvan olevan Heikki Kinnusen koomikonuran huipentuma.


title: Kirsti Kauppi

text: Kirsti Helena Kauppi (s. 1957 Oulu) on suomalainen diplomaatti. Hän on ollut tammikuusta 2015 Suomen suurlähettiläs Washingtonissa. Sitä ennen hän oli ulkoministeriön poliittisen osaston osastopäällikön tehtävässä 1. huhtikuuta 2012 alkaen vuoden 2014 loppuun. Vuodesta 2009 hän hoiti ulkoministeriön Afrikan ja Lähi-idän osaston osastopäällikön tehtävää. Aiemmin hän on työskennellyt ministeriössä poliittisella osastolla muun muassa eurooppakirjeenvaihtajan yksikön päällikkönä sekä myös kehitysyhteistyöosastolla. Kauppi on tullut ulkoministeriöön vuonna 1983. Koulutukseltaan Kauppi on kauppatietieden maisteri ja hän on valmistunut Helsingin yliopistosta vuonna 1981.


title: Kirsti Kauppi

text: Ulkomaanedustustoista Kauppi on palvellut suurlähettiläänä Wienissä vuosina 2005–2009 sekä pysyvänä edustajana IAEA:ssa ja Wienin YK-järjestöissä. Hän on työskennellyt Suomen edustustoissa Bangkokin suurlähetystössä, EU-edustustossa Brysselissä, Washingtonin suurlähetystössä ja Berliinin suurlähetystössä, jossa hän oli ministerin tehtävässä.


title: Päivi Hiltunen-Toivio

text: Päivi Hiltunen-Toivio on suomalainen diplomaatti. Hän on Suomen suurlähettiläs Jakartassa. Hän on ollut tehtävässä 15. elokuuta 2014 lähtien. Hän aloitti ulkoministeriön palveluksessa 1979.


title: Päivi Hiltunen-Toivio

text: Hiltunen-Toivio toimi ennen Jakartaan siirtymistään Suomen suurlähettiläänä Prahassa Tšekissä, jossa hän aloitti 1. syyskuuta 2010, ja sitä ennen hän on työskennellyt Suomen pääkonsulina Shaghaissa ja eri tehtävissä Suomen Pariisin-suurlähetystössä ja Suomen EU-edustustossa Brysselissä.


title: Päivi Hiltunen-Toivio

text: Hiltunen-Toivio on toiminut Suomessa useissa EU:hun liittyvissä tehtävissä, esimerkiksi ulkoministeriön EU-puheenjohtajuussihteeristön apulaispääsihteerinä, Eurooppa-osastolla EU:n laajentumisen yksikön päällikkönä ja valtioneuvoston kansliassa EU-asioiden erityisasiantuntijana. Hän työskellyt myös ulkoministeriön poliittisella, kauppapoliittisella, oikeudellisella ja protokollaosastolla.


title: Leena-Kaisa Mikkola

text: Leena-Kaisa Mikkola on suomalainen diplomaatti. Hän oli Suomen suurlähettiläs Tel Avivssa 1. syyskuuta 2011–30. elokuuta 2016. Hän aloitti ulkoministeriön palveluksessa vuonna 1992. Tätä ennen Mikkola työskenteli Suomen Punaisessa Ristissä.